Hristov Consulting Vesti » 2017 » March\nSAT-TRAKT zasadio 900 stabala\nPreduzeće SAT-TRAKT, kao društveno odgovorna kompanija koja brine i o životnoj sredini, nastavilo je akciju pošumljavanja Bačke Topole i okolnih mesta, zasadivši u martu skoro 900 stabala.\nU saradnji sa stručnjacima, procenjeno je da su na području gde je bilo moguće pošumljavanje, najadekvatnija rešenja bila stabla lipe, platana, breze, bresta, topole, tuje, bora I vrbe.\nU okolini centra Bačke Topole posađeno je 20 stabala lipe i 10 stabala platana, u Glavnoj ulici i u pravcu železničke stanice 10 stabala breze, od železničke stanice prema Senćanskom putu 20 stabala breze.\nTakođe, u kružnom toku kod Senćanskog puta i u okolini zasađeno je 112 stabala topole i 10 tuja, dok je za pravac od Senćanskog puta odrađen zasad 78 stabala bresta. Na delu koji spaja Senćanski i Bečejski put posađeno je 182 stabala topole, a na Bečejskom putu 86 stabala topole.\nViše od 160 stabala bresta i 16 topole zasađeno je kod Moravičkog puta, a od Bačke Topole prema Bajši 89 stabala bresta. Za Ulicu Maršala Tita određeno je 40 stabala bora, a za Subotički put 40 stabala vrbe.\nSAT-TRAKT će u narednom periodu nastaviti da brine o ovim zasadima, a i ubuduće će koristiti svaku priliku da odgovarajućim stablima oplemeni životnu sredinu, što je već nekoliko godina redovna praksa preduzeća.\nOdnosi s medijima / Rudnik Gross unapredio proizvodnju i ukupno poslovanje u 2016. godini\nRudnik olova i cinka “Gross” PJ Srebrenica u 2016. godini unapredio je proizvodnju i ukupno poslovanje, proizveo rekordnu količinu rude i ostvario za oko 20 odsto veći prihod nego u prethodnoj godini.\nTokom 2016. u ovom rudniku, “Gross” je proizveo 333.000 tona rude, a ukupan prihod iznosio je oko 22,1 miliona evra, pokazuju godišnji izveštaji.\nU toku prethodne poslovne godine, politika stalnog unapređenja rada rudnika ispraćena je investicijama od oko 2,5 miliona evra, pre svega u poboljšanje kvaliteta proizvodnje, revitalizaciju jamskih objekata, sprovođenje mera bezbednost na radu, a pristupilo se i sanaciji i pripremi drugog horizonta. Takođe, radilo se na sanaciji i ugradnji novog koloseka na svim aktivnim horizontima, kao i sanaciji i izradi transportnih hodnika. Ove aktivnosti doprinele su stvaranju uslova za povećanje proizvodnje.\nU 2017. godini Rudnik “Gross“ nastaviće da ulaže u unapređenje proizvodnje, te očekuje još bolje poslovne rezultate. Prema planu, u ovog godini biće uloženo oko 2,7 miliona evra, kako bi se podigla proizvodnja i prerada rude na optimalan nivo, te smanjili troškovi po toni rude, odnosno koncentrata. Planirano je ulaganje i u dalje podizanje nivoa zaštite na radu, očuvanje životne sredine.\nU Rudniku “Gross” trenutno radi 530 ljudi, a kao i u svim prethodnim godinama, svi njihovi lični dohoci, porezi, doprinosi i beneficirani radni staž su u celini i na vreme isplaćeni.\nU prethodnoj godini, Rudnik “Gross” je kao najveći privredni subjekt u regionu Srebrenice, nastavio da pruža značajnu pomoć i podršku lokalnoj zajednici. Do sada je rudnik sa preko 250.000 evra pomagao izgradnju sporskih terena i dečijih igrališta, sređivanje lokalnih puteva i drugih infrastrukturnih objekata. Rudnik takođe podržava rad sportskih klubova i udruženja, a pridružuje se i organizacijama i pojedincima u humanitarnim akcijama.\nPreduzeće “Gross” d.o.o, koje je u većinskom vlasništvu britanske kompanije Mineco, u prethodnom periodu, ulagao je velike napore u poboljšanje ekološke slike područja u kome radi.\nOdnosi s medijima / Poslovni rezultati Rudnika olova i cinka Veliki Majdan u 2016.\nRudnik olova i cinka Veliki Majdan kod Ljubovije, koji je u većinskom vlasništvu britanske kompanije Mineco, uspešno je završio 2016, osmu godinu od ponovnog pokretanja proizvodnje.\nU 2016. godini u rudniku je proizvedeno oko 51.000 tona rude, što je u potpunosti u skladu sa planom i na nivou je proizvodnje prethodnih godina. Istovremeno, rudnik je zabeležio rast dobiti u odnosu na prethodnu godinu, zahvaljujući oporavku cena na tržištu metala. Zbog toga je došlo i do rasta rudne rente za oko 34 odsto. Rudnik Veliki Majdan je u tu svrhu Republici Srbiji za 2016. platio 47 miliona dinara. U rudniku trenutno radi oko 300 ljudi, čija se bruto plata kreće se od 1.000 do 1.500 dolara.\nU ovoj godini, Rudnik planira da proizvodnju održi na istom nivou, uz ulaganje od oko pola miliona dolara u obnavljanje opreme, kao i 1,2 miliona dolara u nove istražne prostore Kram i Rebelj.\nRudnik je u prošloj godini u saradnji sa lokalnom samoupravom uradio revitalizaciju lokalnog puta čime je poboljšana infrastruktura za lokalno stanovništvo.\nRudnik Veliki Majdan ispunjava sve obaveze po pitanju zaštite životne sredine i konstantno ulaže u održavanje sistema za zaštitu prirodnih voda. Sanacijom brane jalovišta i ostalih infrastrukturnih objekta, koja je temeljno urađena pre 10 godina kada je Mineco preuzeo Rudnik, postignut je visok nivo bezbednosti. Podignut je nivo ekološke zaštite reke Drine i otklonjena opasnost po zdravlje stanovnika. Jalovište, koje je jedno od najbezbednijih u Srbiji, redovno se održava i unapređuje, kao i drugi objekti Rudnika.\nOd 2009. godine, kada je u Rudniku Veliki Majdan ponovo pokrenuta proizvodnja, prerađeno je više od 400.000 tona rude, proizvedeno oko 30.000 tona koncentrata olova i više od 27.000 tona koncentrata cinka.\nOvaj rudnik izašao je iz stečaja 2006. godine, a njegovu revitalizaciju Agencija za stečaj Republike Srbije proglasila je jednom od najbolje rešenih. Rudnik, koji je bio potpuno devastiran i potopljen, nakon stečaja je preuzeo britanski Mineco sa partnerima\nBritansko-srpska poslovna konferencija / Obeležena 180. godišnjica diplomatskih odnosa Srbije i Velike Britanije\nU Beogradu je u petak, 3. marta, održana britansko-srpska konferencija “Klјučne poslovne šanse“, kojom je obeležen i veliki jubilej – 180 godina od uspostavlјanja diplomatskih odnosa Srbije i Velike Britanije.\nKonferenciju je organizovala beogradska konsultantska kuća Eurosfera, pod pokrovitelјstvom ministra za evropske integracije Republike Srbije, uz podršku Ministarstva spolјnih poslova Republike Srbije, Ambasade Velike Britanije u Srbiji, Ministarstva za međunarodnu trgovinu Velike Britanije, Odbora za spolјne poslove Skupštine Srbije, Privredne komore Srbije, Britansko-srpske privredne komore, Britanskog društva u Srbiji i Britanske poslovne mreže.\nPeta britansko-srpska konferencija u Beogradu, bila je posvećena unapređenju saradnje u perspektivnim privrednim sektorima, kao što su zdravstvo i zdravstveni turizam, bezbednost i zaštita u poslovanju, obrazovanje i preduzetništvo, rudarstvo i energetika, hrana i piće, proizvodnja i usluge, ali i pristupačna i drugim odgovarajućim idejama i inicijativama.\nPredsednik Organizacionog odbora Konferencije prof. dr Mihajlo Rabrenović rekao je da je Konferencija i ovoga puta okupila poslovne lјude, predstavnike državne uprave i lokalne samouprave, eminentne stručnjake i druge zainteresovane iz Srbije i Velike Britanije. Organizator Konferencije, Eurosfera, ovim skupom nastavlja da doprinosi razvoju i unapređenju saradnje Srbije sa inostranstvom, rekao je Rabrenović.\nOdnosi s medijima / Gradi se Fudbalska akademija u Bačkoj Topoli!/\nFudbalska infrastruktura u Srbiji uskoro će biti poboljšana za objekte Fudbalske akademije u Bačkoj Topoli, koja se gradi zahvaljujući donaciji Fudbalskog saveza Mađarske (FSM) u iznosu od 9,5 miliona evra.\nVlasnik glavnog sponzora TSC Bačka Topola, kompanije SAT-TRACKT i član Izvršnog odbora FSS Janoš Žemberi istakao je da će Fudbalska akademija TSC u Bačkoj Topoli biti centralno mesto za dalju popularizaciju fudbala u Bačkoj.\n“Sredstva od donacije koristiće se za izgradnju centralnog terena Akademije u Bačkoj Topoli. To će biti novi stadion, kao i prateći objekti koji će ispunjavati visoke standarde i zahteve današnjeg fudbala”, rekao je Žemberi.\nU Akademiji će biti potpuno opremljena teretana, sauna, kao i soba za merenje opterećenja igrača. Biće izgrađena i četiri pomoćna terena, od kojih će tri biti sa veštačkom travom, a jedan će tokom zime pokriven.\nTSC Bačka Topola, kome je ova donacija pripala, 2013. godine je proslavio 100 rođendan. Generalni sponzor udruženja je kompanija „SAT-TRAKT” DOO iz Bačke Topole.\nNeka od brojnih pokrivanaja:


Strukovna udruženja napuštaju debatu o promeni Ustava Srbije\n30. oktobar/listopad, 2017.\nUdruženje tužilaca Srbije i Društvo sudija Srbije napuštaju javnu debatu o promenama Ustava u oblasti pravosuđa navodeći da je Ministarstvo pravde izbegava, kao i da zanemaruje primarnu temu o kojoj bi ona trebalo da se vodi, a to je, kako ističu, nezavisnost pravosuđa.\nDruštvo sudija Srbije obavestilo je Ministarstvo pravde o prekidu učešća u "takozvanim konsultacijama u vezi sa izmenama Ustava", navodeći da to čini pre svega zbog toga što država do sada nije izašla sa polaznim osnovama za izmenu Ustava i što, kako navode, proces usmerava na mehanizme koji će pravosuđe učiniti još zavisnijim od političke vlasti.\nDragana Boljević, predsednica Društva sudija Srbije, izjavila je za RSE da se nadležno ministarstvo u potpunosti oglušilo o preporuke Radne grupe Komisije za reformu pravosuđa – što, kako kaže trebalo da bude jedna od polaznih osnova u tom procesu.\n“Ono samo nam postavlja teme koje nemaju nikakve veze sa jačanjem nezavisnosti pravosuđa, nego naprotiv. Koliko mi čitamo, a dobro čitamo, te se teme odnose na povećanje kontrole nad pravosuđem, a razlog zbog kojeg se država Srbija obavezala u postupku pregovaranja sa EU da izmeni Ustav je da otkloni političke uticaje na pravosuđe”, kaže Boljević.\nPredsednica Društva sudija Srbije kaže da bi ova udruženja volela kada bi se EU više i aktivnije uključila u postupak za koji sama tvrdi da je značajan, pogotovo za Poglavlje 23. koje se tiče pravosuđa i vladavine prava.\n“Voleli bismo da EU na jasan način kaže svima u Srbiji da su za vladavinu prava podjednako odgovorne, ne samo sudska, nego i zakonodavna i izvršna vlast””, rekla je Boljević.\nUz Udruženje tužilaca i Društvo sudija, debatu su, prema njenim rečima, napustili i Udruženje sudijskih i tužilačkih pomoćnika, Centar za pravosudna istraživanja, Komitet pravnika za ljudska prava - Jukom i Beogradski centar za ljudska prava.\nIstovremeno je šefica pregovaračkog tima za pristupanje EU Tanja Miščević izrazila zadovoljstvo dijalogom sa civilnim društvom u vezi promene Ustava Srbije u delu koji se odnosi na pravosudje.\nOna je rekla da u debati s organizacijama civilnog društva, a vezano za proces promene Ustava Srbije, u delu koji se odnosi na pravosudje, ima "pomaka i zastajanja", ali da je najvažnije da "ona bude nastavljena".\nOna je podsetila da je, prema Akcionom planu izmena Ustava Srbije bila planirana za kraj 2017. ali da je sada očigledno da "do tog roka neće doći do same izmene dokumenta".\n"Neće doći do predloga teksta, ali će doći do svih onih radnji koje prethode, a to je opšta rasprava o teksu amandmana", rekla je Miščević.


Institut za kreativno preduzetništvo i inovacije bavi se osnovnim i primenjenim istraživanjima i podsticanjem inovacionih aktivnosti u kreativnom sektoru i javnim politikama koje utiču na njegov razvoj.\nKroz istraživanja i druge aktivnosti Institut povezuje nauku i praksu i kreira inovativna rešenja u kreativnom sektoru i javnim politikama senzibilna na zaštitu, unapređenje i ekonomsku održivost kulturnih izraza.\nRazvoj teorijskih i praktičnih znanja i inovativnih rešenja u oblasti kreativne ekonomije, njihova afirmacija i povezivanje nauke i prakse u ovoj oblasti.\nSve aktivnosti instituta su zasnovane na opštevažećim, međunarodnim naučnim i profesionalnim standardima.\nInstitut sprovodi eksperimentalna, uzročno-komparativna, deskriptivna, korelaciona i istorijska istraživanja u oblasti ekonomike kreativnog sektora. U okviru programa #INOVACIJE realizuju se ogledni projekti generisanja, trasfera i primene naučnog i tehnološkog znanja u #kulturnim i kreativnim delatnostima#kulturnom nasleđu i #javnim politikama koje oblikuju njihov razvoj.\nTekstovi i članci u medijima o našem radu


Maraš: Prodaja NIS-a je pljačka stoleća | Autonomija\nMaraš: Prodaja NIS-a je pljačka stoleća\nNarodni poslanik Liberalno-demokratske partije (LDP) Slobodan Maraš izjavio je danas da će pojedini političari…\nNarodni poslanik Liberalno-demokratske partije (LDP) Slobodan Maraš izjavio je danas da će pojedini političari izvući veliku korist od prodaje Naftne industrije Srbije (NIS) ruskom „Gaspromu“, pa zato i „navaljuju“ da sporazum bude ratifikovan u Skupštini Srbije. Maraš je novinarima rekao da će posrednik u uvozu gasa iz Rusije biti firma „Jugorosgas“, iza koje se najverovatnije krije neko od domaćih političara.\nOn je ocenio da je reč o „pljackci stoleća“, navodeći da će „Jugorosgas“ naplaćivati proviziju od pet odsto za uvoz gasa, što znači da će neko preko te firme zarađivati najmanje 35 do 40 miliona evra godišnje, na ime provizije.\nMaraš je podsetio da je Srbija do 5. oktobra 2000. godine uvozila gas preko firme „Progresgastrejding“, vlasnika pokojnog premijera Srbije Mirka Marjanovića, ali je nakon demokratskih promena vlada Zorana Đinđića poništila taj ugovor i gas uvozila direktno od Rusa.\nProgresgastrejding je za uvoz gasa naplaćivao proviziju od 0,2 odsto, kazao je Maraš.\nNaveo je da je 50 odsto vlasništva u „Jugorosgasu“ imao NIS, a preostalih 50 odsto „Gasprom“, ali je ruska kompanija potom postala vlasnik 80 odsto „Jugorosgasa“.\nMaraš je rekao da je pre tri nedelje „Gasprom“ zatražio saglasnost NIS-a da proda svojih 80 odsto u „Jugorosgasu“ trećem licu, ali Rusi nisu naveli o kojem se trećem licu radi.\nOn je naveo da je u davanju posla „Jugorosgasu“ veliki pritisak izvršio lider G17 plus Mlađan Dinkić i dodao da je tehnički direktor u „Jugorosgasu“ Dragan Marković, koji je i predsednik Odbora za gas Demokratske stranke.\n„Moramo da se zapitamo ko je to treće lice koje će otkupiti 80 odsto ‘Gaspromovog’ vlasništva u ‘Jugorosgasu’? Da li je to neko od aktuelnih političara i da li je to razlog što se požuruje sa ratifikacijom sporazuma u Skupštini Srbije“, upitao je Maraš.\nOn je naveo da je Dragan Marković bio osoba koji je lidera DS-a Borisa Tadića prvi put „odveo“ kod predsednika Rusije Vladimira Putina, kada su se prvi put i pojavili nagoveštaji o srpsko-ruskom naftno-gasnom aranžamnu.\n„Radi nečije debele novčane koristi, građani Srbije će plaćati skuplji gas. Umesto da uvozimo gas direktno od Rusa, neko će zarađivati enormne novce na ime provizije“, kazao je Maraš.\nOn je ocenio da će naftno-gasni sporazum sa Rusima dodatno udaljiti Srbiju od Evrope. Kako je objasnio, Srbija je u vreme dok je ministar energetike bio Radomir Naumov potpisala i „Nabuko“ sporazum sa Evropskom Unijom, koji je podrazumevao da gas iz Irana, kojim se snabdeva Evropa, prođe i kroz Srbiju.\nMaraš je kazao da, ukoliko bude ratifikovan naftno-gasni sporazum sa Rusima, automatski prestaje da važi „Nabuko“ sporazum, čime se Srbija dodatno udaljava od Evrope.\n„Svaki državnik iz EU, a najvise nemačka kancelarka Angela Merkel, na svakom sastanku sa ruskim zvaničnicima oštro ih kritikuje što su prekinuli ‘Nabuko’ gasovod i što Srbiju na taj način udaljavaju od Evrope“, naveo je Maraš.


Glovo Archives - Netokracija.rs\nGlovo otvara prvu Glovo Express prodavnicu u Srbiji – korisnicima u startu na raspolaganju 1.500 proizvoda\nKompanija Glovo pokrenula je u Beogradu novu uslugu. U pitanju je Glovo Express - prvi Micro Fulfillment Centar u Srbiji. U narednim nedeljama planira se otvaranja još jednog ovakvog centra koji će korisnicima ponuditi bržu dostavu za proizvode iz različitih kategorija.\nMarko Mudrinić 21. 12. 2021.\nDirektor kompanije Glovo Srbija u razgovoru sa medijima približio je poslovanje ove kompanije u periodu nakon akvizicije servisa Donesi.\nMarko Mudrinić 25. 10. 2021.\nŠpanski Glovo preuzima Donesi u Srbiji, Crnoj Gori i Bosni i Hercegovini\nPopularni servis za dostavu hrane i namirnica najavio je preuzimanje nekoliko kompanija u vlasništvu Delivery Hero grupe. Time će španska kompanija ojačati svoj uticaj u centralnoj i istočnoj Evropi, šireći poslovanje na tržištima Srbije, Bosne i Hercegovine, Bugarske, Hrvatske, Crne Gore i Rumunije.\nMarko Mudrinić 26. 5. 2021.\nGlovo uz pomoć €450 miliona investicije širi poslovanje širom sveta – što uključuje i Srbiju\nGlovo, jedna od vodećih svetskih kompanija u oblasti dostave, koja u Srbiji posluje dve godine u sedam gradova, prikupila je 450 miliona evra od strane njujorških investicionih kompanija. Ta sredstva će iskoristiti za jačanje pozicije na 20 tržišta na kojima posluje, uključujući i Srbiju.\nMarko Crnjanski 1. 4. 2021.\nNezavidan položaj ‘platformskih’ radnika u Srbiji opravdava se boljom zaradom i fleksibilnim satima\nCentar za istraživanje javnih politika objavio je istraživanje na temu ima li dostojanstvenog rada na digitalnim platformama za dostavu i prevoz putnika u Srbiji.\nMarko Mudrinić 15. 3. 2021.\nWolt zatvorio novu rundu investicije od 530 miliona dolara, sledi širenje servisa i saradnja sa restoranima\nWolt, kompanija za naručivanje i dostavu hrane koja se najpre fokusirala na restorane, ali se od tada proširila na druge vertikale, prikupila je 530 miliona dolara novih sredstava finansiranja.\nMarko Crnjanski 26. 1. 2021.\nMercator-S i Glovo dostaviće vam namirnice na kućnu adresu jer znaju da vam se ne izlazi iz kuće\nKompanija Mercator-S pokrenula je saradnju sa servisom Glovo, pa će korisnici na teritoriji Beograda i Novog Sada moći lakše da naručuju potrebne namirnice putem Interneta - iz prodavnica IDEA, IDEA organic i Mercator.\nMarko Crnjanski 5. 5. 2020.\nDostava megamarketa je prebukirana? Ovo su tri ‘online’ izvora putem kojih možete poručiti namirnice\nOvih dana svedoci smo praznih rafova u prodavnicama, a kako se trudimo da izbegnemo nepotrebne kontakte, posežemo i za 'online' dostavom. Međutim, sve je prebukirano! Srećom, imamo alternativu.\nMarko Crnjanski 17. 3. 2020.\nNa jučerašnjem događaju u ICT Hub Playgroundu, predstavnici kompanije Glovo upoznali su domaću javnost sa poslovanjem servisa koji je na teritoriji Srbije dostupan od juna ove godine - a koji omogućava da se putem aplikacije, pored hrane, naruče i druge stvari.\nMarko Crnjanski 10. 10. 2019.


SK ASI-MUR / СК АСИ-МУР / CS IAS-AIT / UC ASI-IWA : Vreme je za predizborni talas štrajkova!\nOvo je TikiWiki CMS/Groupware v1.9.11 -Sirius- © 2002–2008 od Tiki društvo Sub 04 of Jul, 2020 [21:56 UTC]\nVreme je za predizborni talas štrajkova!\nPonedeljak 24. February 2014. [15:47:00 UTC] (2338 čitanja)\nPozivamo radnike i radnice da u ovom predizbornom periodu izraze svoje nezadovoljstvo i iskoriste ga za organizovanje štrajkova, protesta, blokada, jer je sada pravi trenutak da radništvo pritisne državu i gazde kako bi ostvarilo svoje zahteve. Zaposleni u preduzećima u restrukturiranju i javnim preduzećima treba da iskoriste to što su upravni odbori puni političara tako što će organizovati proteste i štrajkove protiv uprava firmi, kao i protiv nadležnih ministarstava. Osim države, koja sistematski sabotira rešavanje radničkih problema, protestne akcije treba da budu usmerene i protiv vlasnika privatnih firmi, jer su oni po pravilu u sprezi sa političkim strankama. Cela vladajuća klasa učestvuje u ovom predizbornom ludilu – zato pritisci radnika na njih u ovom periodu mogu imati više efekta.\nVanredni parlamentarni izbori zakazani su za 16. mart. Za ove izbore će se iz budžeta Srbije izdvojiti ogroman novac – novac za koji su političari uporno tvrdili da uopšte ne postoji, a sada ga nemilice troše. Te pare će biti date za reklamiranje političkih partija i ideja koje su nas i dovele u ovakvu situaciju. Na parlementarnim izborima bore se različite struje vladajuće klase – ko god da pobedi, radnička klasa će nastaviti da gubi. Aleksandar Vučić je čak izjavio kako ovi izbori sprečavaju da se u Srbiji dogodi nešto poput nedavnog izliva narodnog nezadovoljstva u Bosni, time otvoreno priznajući da političke elite koriste izbore kao amortizer radničkog nezadovoljstva.\nIpak, u pokušaju da pribave sebi glasove i privid legitimiteta svoje vladavine, političari su prinuđeni na razne socijalno-ekonomske ustupke prema radnicima ne bi li osvojili što veći broj glasova. Političari se uvek i svuda „sete“ radnika isključivo pred izbore. Zato radnici sada treba da se ugledaju na štrajkače iz Kragujevca, Smedereva, Vranja, Užica, Zajačera, Leskovca i drugih mesta koji su već krenuli u borbu za svoja prava.\nNi na tren ne smemo zaboraviti da su svi birokratski, žuti sindikati na nekom nivou povezani sa političkim strankama. Na primer, čak je i USS Sloga, koja koristi levičarsku retoriku i za sebe tvrdi da je radikalni sindikat, našla svoje mesto na izbornoj listi Demokratske stranke, ili ASNS, koji po navici izlazi na izbore sa LDP-om. Velike „reprezentativne“ sindikalne centrale poput SSSS-a i Nezavisnosti su se odavno pokazale kao uzdanice svih stranaka koje dođu na vlast.\nZbog toga je ključno da se radnici organizuju potpuno samostalno, nezavisno od žutih sindikata, a samim tim i političkih partija. Treba biti svestan da nam posle izbora pripremaju još gore „mere štednje“, pa tako organizovane borbe pre izbora mogu postati dobra osnova za one još teže borbe koje nam predstoje nakon ustoličenja nove-stare vlasti.\nVeć je najavljeno da će se nakon izbora predlog novog Zakona o radu vratiti na na „velika vrata“, kao i drugi „reformski“ a zapravo antiradnički zakoni. Zato je nužna izgradnja trajnih direktno-demokratskih borbenih struktura i organizacija radničke klase jer će samo one biti sposobne da se suprotstave još nesigurnijim radnim mestima, uništenju institucija socijalnog staranja i drugim brutalnim „merama štednje“ koje nam spremaju sita i nasmejana lica političara sa bilborda i TV ekrana.\nGeneralni sekretarijat Anarhosindikalističke inicijative\nsekcije Međunarodnog udruženja radnika i radnica\n[ Vreme izvršavanja: 0.11 sekundi ] [ Korišćena memorija: 3.85MB ] [ 144 upita baze podataka ] [ GZIP Disabled ] [ Opterećenje servera: 0.63 ]


Konferencija o saradnji u vezi s pitanjima zaštite okoliša na području Srednjobosanskog kantona - Vlada SBK - KSB\n19. marta 2019. godine u zgradi Vlade Srednjobosanskog kantona održana je konferencija o saradnji u vezi s pitanjima zaštite okoliša na području Srednjobosanskog kantona. Konferencija je organizovana na inicijativu Društva za unapređenje gradskog partnerstva Lajpcig – Travnik.\nKonferenciji su prisustvovali premijer Srednjobosanskog kantona Tahir Lendo, ministar prostornog uređenja, građenja, zaštite okoliša, povratka i stambenih poslova Amir Šečibović, općinski načelnici općina Bugojno, Travnik, Jajce, Donji Vakuf, Gornji Vakuf – Uskoplje, Dobretići, Kiseljak, Kreševo i Fojnica, predsjednik Društva za unapređenje gradskog partnerstva Lajpcig – Travnik Azem Ejubović, te počasni konzul Bosne i Hercegovine u Njemačkoj Michael J. Weichert, sa saradnicima.\nNa konferenciji je održana prezentacija o temi „Održivo upravljanje otpadom i otpadnim vodama“, te je predstavljen projektni tim u čijem su sastavu iskusne njemačke savjetodavne tvrtke Weichertoconsult, T&T i IfraRes, te četiri bosanske općine, uz podršku Vlade Srednjobosanskog kantona.\nProjekt je poticajnim sredstvima podržalo njemačko ministarstvo okoliša, a traje 23 mjeseca, odnosno od 1. oktobra 2017. do 31. augusta 2019. godine.\nCiljevi i vrijednosti projekta obuhvaćaju upravljanje otpadom, uz očuvanje resursa, okoliša i klime, a u skladu sa EU zakonima. Fokus projekta je na razvijanju regionalnog sistema upravljanja otpadom, odnosno na perspektivi sistema upravljanja otpadom protokom materijala. Definicija protoka materijala odnosi se na iskorištavanje biološkog otpada.\nNa konferenciji se razgovaralo i o proširenju projekta na ostale općine koje nisu uključene u ovaj projekt te o mogućnostima poticaja provedbe koncepta upravljanja otpadom iz dostupnih javnih izvora, odnosno iz EU fondova, njemačkih poticajnih fondova i javnih sredstava iz budžeta Bosne i Hercegovine, Srednjobosanskog kantona i četiriju općina.


8. jun 2018. Članovi Odbora za evropske integracije u razgovoru sa kolegama iz Parlamenta Gruzije\nPredsednik Odbora Nenad Čanak upoznao je kolege iz Gruzije sa delokrugom rada Odbora i ulozi u procesu pristupanja Srbije EU, kao i sa iskustvima i izazovima Srbije na evropskom putu. On je ponovio da će zemlje koje pretenduju da budu deo EU doprineti rešavanju problema.\nČlanica Odbora Gordana Čomić istakla je da je jedan od izazova na evropskom putu Srbije bilo postizanje saglasnosti za evropske integracije, zatim pitanje očuvanja teritorijalnog integriteta zemlje, kao i unapređenje vladavine prava. Ona je navela da između Srbije i Gruzije postoje sličnosti i društva i kulture, što može pomoći unapređenju međusobne saradnje na obostranu korist.\nČlanica Odbora Dušica Stojković istakla je da Srbija i Gruzija imaju dobre i prijateljske odnose, koji se mogu unaprediti, posebno imajući u vidu da Gruzija nije priznala jednostrano proglašenu nezavisnost Kosova i koja ima specijalne veze sa EU. Ona je navela da je Srbija do sada otvorila 12 pregovaračkih poglavlja sa EU, kao i da se očekuje otvaranje novih u narednih šest meseci. Takođe, ona je obavestila delegaciju Odbora za spoljne poslove Parlamenta Gruzije da u Narodnoj skupštini postoji velika saglasnost političkih partija kada su u pitanju evropske integracije i pozvala gruzijske kolege na pružanje međusobne podrške u međunarodnim organizacijama.\nPredsednica Odbora za spoljne poslove Parlamenta Gruzije Sofi Katsarava istakla da u Gruziji postoji konsenzus po pitanju evropskih integracija, ali da izazov predstavlja očuvanje motivacije javnosti za evropski put do momenta članstva.\nSagovornici su se složili da se evropski entuzijazam ne može održavati samo obećanjima i da je potrebno više pažnje posvetiti benefitima od članstva u EU, dijalogu u društvu i prihvatanju vladavine prava.


Vukčević o radu Tužilaštva - Fond za humanitarno pravo/Humanitarian Law Center/Fondi për të Drejtën Humanitare | Fond za humanitarno pravo/Humanitarian Law Center/Fondi për të Drejtën Humanitare\n/Informisanje/Aktuelno o tranzicionoj pravdi/Vukčević o radu Tužilaštva\nVukčević o radu Tužilaštva\nBeograd — Jedan od najvećih uspeha Tužilaštva za ratne zločine je procesuiranje ljudi koji su pod plaštom odbrane srpskih interesa činili ratne zločine, kaže Vukčević.\nTužilac Srbije za ratne zločine je u intervjuu agenciji Beta kazao da je Tužilaštvo za ratne zločine na taj način pokazalo da ratni zločinci nisu predstavnici Srbije i da je prava Srbija nešto drugo.\n“Profesionalnim pristupom, sa pokretanjem postupaka protiv lica osumnjičenih za ratne zločine, uz poštovanje pravnih standarda iljudskih prava, pokazali smo da se radi o ljudima koji su pod plaštom odbrane srpskih interesa pljačkali, mučili ljude, unesrećili ih”, rekao je Vladimir Vukčević.\nTužilaštvo za ratne zločine osnovano je oktobra 2003. godine u kako je rekao, “dosta delikatnoj atmosferi”.\n“U to vreme se u svesti običnog čoveka prepliće da li je to što se dešavalo na prostoru bivše Jugoslavije bila odbrana srpskih interesa, zaštita srpskog naroda koji živi na tim prostorima i da li su ti ljudi heroji ili se radi o ratnim zločincima”, dodao je on.\nZa deceniju rada Tužilaštva optužena je 161 osoba, a procesuirano 400 ljudi u raznim fazama postupka, i za to vreme, kako je rekao Vukčević, bilo je minimalnih pritisaka na rad tužilaštva.\n“Onoliko koliko je Hag za 20 godina, mi smo za deset godina to učinili”, rekao je tužilac i naveo da prestankom Haškog tribunal počinje intenzivniji posao srpskog tužilaštva.\nVukčević je objasnio nedavnu izjavu da oko 300 osumnjičenih za ratne zločine boravi u Srbiji i naveo da je taj broj veći.\n“Upravo dobijanjem podataka iz arhive Haškog tribunala, mi smo se našli u situaciji da se susrećemo sa velikim brojem lica koja nisu procesuirana i rukovodeći se tim dao sam neku procenu koja je minimalna u odnosu na broj lica koji šeta Srbijom, a koji su okrvavili ruke”, dodao je on.\nUpitan kada se može očekivati njihovo procesuiranje, tužilac je rekao da je to kompleksno pitanje, i da tužilaštvo radi određenim tempom, dosta efikasno.\n“Svako ko na tu temu licitira ili nije pravi profesionalac ili ima neke političke motive”, dodao je on.\nGovoreći o regionalnoj saradnji tužilaštava, Vukčević je ocenio da je ona ključna, jer bez nje nema napretka u regionu u procesuiranju odnosno pokretanju postupaka za ratne zločine.\n“Ti sporazumi (o saradnji) se u praksi pokazuju izuzetno efikasni, sa Hrvatskom je razmenjeno stotine predmeta, sa BiH je počelo znatno kasnije odnosno ove godine, ali već i to uzima svoj zamah. Imamo dobru saradnju i sa Euleksom i tu je razmenjeno nekoliko desetina predmeta”, dodao je on.\nNa osnovu protokola o saradni sa BiH, srpskom tužilaštvu ustupljeno je procesuiranje dve osobe osumnjičene za zločine u Srebrenici, a kako kaže Vukčević istraga je u toku.\n“Srebrenica je jedan od najvećih zločina koji je izvršen nakon Drugog svetskog rata na teritoriji Evrope, tu se vodi više postupaka protiv više ljudi i sada je deo ustupljen Srbiji, što je veliko priznanje našem tužilaštvu i pravosudnim organima”, dodao je Vukčević.\nTužiilaštvo je dobilo saglasnost Pokreta majki enklava Srebrenice i Žepa za procesuiranje te dve osobe koje se nalaze na teritoriji Srbije što je, kako je naveo tužilac znak velikog poverenja.\nUpitan kako Tužilaštvo može da doprinese otkrivanju sudbine više od 1.600 nestalih i zatvorenih osoba u ratu od 1991. do 1995. godine, što Hrvatska navodi kao jedan od uslova za eventualno povlačenje tužbe za genocid, Vukčević kaže da je tužba Hrvatske I kontratužba Srbije stvar građanskog prava.\n“Što se tiče sudbine nestalih, mi smo skoro u Sutinu otkrili grobnicu gde je pronađeno 13 žrtava, mi smo u našem postupku došli do te informacije, i u sklopu regionalne saradnje obavestili kolege iz Hrvatske i to je izazvalo veliku pažnju u regionu, to je samo primer koliko je ta međusobna saradnja važna”, dodao je on.\nOn je podsetio da je otkrivena masovna grobnica sa više od hiljadu ljudi u Tomašici, i naveo da je Tužilaštvo ukazalo na mesto gde su smatrali da ima grobnice, nakon čega je počelo istraživanje u Tomašici.\nGovoreći o tužilačkoj istrazi, koja je uvedena izmenama Zakona o krivičnom postupku, a koja se u Tužilaštvu sprovodi skoro dve godine, Vukčević kaže da su se u Tužilaštvu navikli na takav sistem rada.\n“U izmenama ZKP pozitivni su sporazumi o priznaju krivice, to je dosta efikasno i to je poznato u sistemima aglosaksonskog prava i dobro nam je došlo. Mi smo kompletne jatake haških optuženika procesuirali na taj način, oni su priznali izvršenje, to su bili uglavnom rođaci ili bliski prijatelji haških optuženika”, dodao je Vukčević.


Nemci za praksu nude 950 evra i odmor | Gde Investirati\nNemci za praksu nude 950 evra i odmor\nU okviru programa dualnog obrazovanja, učenici u Nemačkoj dobijaju od 250 do 950 evra mesečnu naknadu za rad, a imaju i pravo na odmor.\nNemački ekspert za dualno obraozvanje Peter Kroeze je na konferenciji “Obrazovanje po meri privede – dualno obrazovanje” rekao da je dualno obrazovanje veoma važno za nemačku privredu.\nKroeze je objasnio učenici kada polože teorijski i praktični ispit mogu odmah da se zaposle odnosno da rade kao predradnici, majstori, a čak i da dobiju zvanje inženjera.\nOn je dodao takvo školovanje traje između dve i po i tri godine.\n“U proseku od 250 do 950 evra oni imaju mesečnu naknadu tokom rada u preduzećima koja učestvuju u programu dualnog obrazovanja”, rekao je Kroeze dodajući da oko visine te naknade mogu čak i sindikati da pregovaraju.\nKroeze je kazao da taj sistem u Nemačkoj podeljen na sticanje znanja u školi i praksu u preduzećima gde se stiču praktične veštine. Kako kaže, odnos učenika i preduzeća i škole je regulisan ugovorom koji sklapaju privredne komore i realizuju završne ispite.\nKroeze navodi da ima pet kategorija za dualno obrazovanje, na primer, prva je industrija i trgovina gde se obrazuju industrijski menahničar, komercijalista, pekar…\n“Svako može da završi obuku u dualnom obrazovanju bez obzira na godine, pol, uzrast, osim za neka specifičnca zanimanja za koja je potrebno ispunjavanje nekih posebnih uslova”, naveo je taj nemački stručnjak.\nOn je dodao da ako neko ima natprosečne rezultate može da skrati obrazovanje.\nPrevious Kompanija traži radnike za rečni brod, plata 2.300 evra\nNext Beogradska berza: Imlek dobitnik dana, najtrgovaniji Tehnogas\nTags dualno obrazovanjeNemačkapraksa\nPočinje upis 22.000 studenata\nPredajom dokumenata počinje upis na fakultete u Srbiji, a na sedam univerziteta o trošku republičke i pokrajinske vlasti studiraće 22.551 student.\nMinistarstvo privrede: Podrška za početnike u poslovanju i u 2017. godini\nProgram Ministarstva privrede i Fonda za razvoj koji je namenjen početnicima u poslovanju završava se u petak, 30. decembra, a svi zahtevi koji su predati Fondu za razvoj zaključno sa\nSaveti za početnike u biznisu\nIstraživanje koje je sprovela Srpska asocijacija menadžera (SAM) pokazalo je da je za pokretanje biznisa u Srbiji često potrebno manje od 1.000 evra.


Objavljeno 20 Apr, 2021\nUdruženje boraca NOR-a Herceg Novi doniralo je Dnevnom centru za djecu sa smetnjama i teškoćama u razvoju Herceg Novi iznos od 1.300 eura, sa željom da pomognu rad ove ustanove od izuzetnog značaja za grad, saopšteno je iz Opštine Herceg Novi.\nPredsjednik Udruženja boraca NOR Đorđe Zloković kazao je da mu je posebno drago što je njihova donacija prihvaćena i nada se da će ona doprinijeti radu Dnevnog centra.\nKako je objasnio, Udruženju boraca uvijek su otvorena vrata Opštine Herceg Novi, zbog čega su osjećali obavezu da tu podršku uzvrate i odlučili da to bude kroz pomoć opštinskoj ustanovi koja brine o najranjivijim sugrađanima.\n-Nije veliki novac, ali velika je naša želja da posjetimo taj Centar i da nastojimo da do kraja godine bar još jednom pomognemo toj djeci i osoblju koje ulaže dosta truda-rekao je Zloković.\nPotpredsjednica Opštine i koordinatorka kompletnog projekta izgradnje novog objekta Dnevnog centra Vesna Samardžić izrazila je zadovoljstvo ovom donacijom i željom Udruženja boraca da pomogne Dnevnom centru, prepoznajući njegov značaj.\n-Donacija će dosta značiti za opremanje objekta, u susret njegovom otvaranju koje se očekuje narednih dana. Ova sredstva biće dragocjena pomoć za funkcionisanje Dnevnog centra-kazala je Samardžić.\nOna je dodala da je svaka pomoć dobrodošla i pozvala sve koji su u mogućnosti da se vode primjerom koji je dalo Udruženje boraca NOR-a.\nKako je poručila, svaka donacija pomaže boljem opremanju novog objekta Dnevnog centra, a na taj način i ugodnijem boravku korisnika i kvalitetnijim uslovima za rad osoblja.


FSS: Novi Pazar čeka Zvezdu sa publikom - Radio Sto Plus\nFSS: Novi Pazar čeka Zvezdu sa publikom\nFudbalski klub Novi Pazar dočekaće u narednom kolu Super lige Srbije Crvenu zvezdu pred punim tribinama, uprkos neredima koje su izazvali njegovi navijači na meču protiv Napretka. Disciplinska komisija Fudbalskog saveza Srbije je danas odlučila da pokrene postupak protiv Novog Pazara, a jedina mera...\nFudbalski klub Novi Pazar dočekaće u narednom kolu Super lige Srbije Crvenu zvezdu pred punim tribinama, uprkos neredima koje su izazvali njegovi navijači na meču protiv Napretka.\nDisciplinska komisija Fudbalskog saveza Srbije je danas odlučila da pokrene postupak protiv Novog Pazara, a jedina mera koja je izrečena je zabrana navijačima tog kluba da prisustvuju utakmicama na gostujućim terenima.\n„Ovo znači da ovaj klub može u prisustvu publike dočekati Crvenu zvezdu u utakmici 24. kola Super lige, zakazane za četvrtak“, rekao je predsednik Disciplinske komisije Slobodan Pajović.\n„Apelujem na navijače Novog Pazara da se korektno ponašaju tom prilikom, kao i na svakoj narednoj utakmici jer ih podsećam da je Novi Pazar, zbog loše organizacije utakmice, pod uslovnom kaznom izricanja zabrane prisustva navijača na dve utakmice i koja će u slučaju ponavljanja incidenta odmah biti aktivirana“, dodao je Pajović.\nPokrenut je, takođe, i disciplinski postupak protiv Napretka zbog nesportskog ponašanja navijača na utakmici s Novim Pazarom i zbog postupka redarske službe.\nNovi Pazar je poražen u subotu od Napretka sa 2:1, uz incidente na tribini gde su bili gostujući navijači.


мај 2013 ~ Udruženje Ljubitelja Železnice\nVesti online: Železnice Srbije: Azerbejdžanci zainteresovani za saradnju\nPosted on 16:32 by Unapredimo Železnice\nAzejberdžanske železnice zainteresovane su kupovinu železničke opreme u Srbiji i remont i proizvodnju teretnih vagona, saopštila je Železnica Srbije.\nKako se precizira u saopštenju, delegacija azerbejdžanskih železnica je uz nabavku vagona pokazala najveće interesovanje za kupovinu železničkih kočionih papuča i akumulatorskih baterija proizvedenih u Srbiji.\n"Do sada između dve železničke uprave nije bilo nikakvih poslovnih odnosa, ali će srpske železnice podržati i pomoći svaki vid saradnje koji je ne samo u obostranom interesu, već i u korist privrede i Srbije i Azerbejdžana", rekao je generalni direktor\nŽeleznice Srbije Dragoljub Simonović na sastanku sa delegacijom Azerbejdžanskih železnica.\nDelegacija Azerbejdžanskih železnica, koju je predvodio prvi zamenik predsednika te kompanije Aliria Sulejmanov. upoznala je čelnike Železnice Srbije sa razvojnim projektima koje trenutno realizuju i načinima finansiranja tih projekata.\nTo se, pre svega, odnosni na kupovinu 3.000 novih teretnih vagona, izgradnju pruge ka Gruziji, kupovini 62 višesistemske lokomotive i obnovi sistema signalizacije i veza.\nOni su pokazali veliku zainteresovanost da u tim poslovima učestvuje i srpska železnička privreda, koja bi po kvalitetu proizvoda i cenama mogla da bude konkuretna na tržištu Azerbejdžana.\nPredstavnici Železnice Srbije prikazali su gostima mogućnosti organizacije konkuretnog železničkog robnog transporta između Azije i Evrope.\nDelegacija Azerbejdžanskih železnica, tokom trodnevne posete Srbiji, posetiće fabrike Livnica u Požegi i Goša"u Smederevskoj Palanci, navodi se u saopštenju.\nVest preuzeta sa sajta Vesti-Online\nCategories: ekonomija, industrija, infrastruktura


Unapređeno Alergološko savetovalište NU Alergija i ja\ndatum objavljivanja: 20/01/2021\nKao društveno odgovorna kompanija, Talijalab laboratorije podržavaju aktivnosti Nacionalnog udruženja Alergija i ja - Partner Nedelje dijagnostike na platformama Udruženja, parter Udruženja i besplatnog Alergološkog savetovališta.\nSa zadovoljstvom Vas obaveštavamo da unapređena verzija (internet platforma) Alergološkog savetovališta počinje sa radom. Pacijenti sa alergijama imaju jedinstvenu priliku da bez odlaska po uput i kod lekara, postave pitanja i dobiju konkretan odgovor i smernice od odgovarajućeg lekara specijaliste. Glavni cilj Alergološkog savetovališta je podrška pacijentima da na što brži i jednostavniji način dođu do odgovora na pitanje u vezi sa alergijskim oboljenjima.\nRazlozi za otvaranje edukativnog savetovališta za alergije proističe iz potrebe pacijenata da se na sveobuhvatan pristup lekara iz više oblasti koje povezuje atopija, upozna i sagleda ovaj problem. Sve je veća potreba za razvijanjem svesti o alergijama kao oboljenju a ne kao stanju, kako zbog povećanja broja obolelih svih starosnih grupa, tako i zbog velikog procenta porasta broja obolelih sa simptomima od strane više organa.\nS obzirom na to da je dijagnostikovanje i lečenje pacijenata sa alergijama i atopijskim dermatitisom i inače otežano i dugotrajno, a naročito sada za vreme pandemije korona virusa, ovaj servis za pacijente omogućiće savetovanje sa lekarima iz različitih oblasti povezanih sa alergijama i to sve na jednom mestu.


Nemačka: Lašet pozvao na stvaranje nove pionirske ere\nTanjug 26. aprila 2021. 15:45\nBERLIN – Kandidat konzervativaca za nemačkog kancelara Armin Lašet pozvao je danas na stvaranje nove „pionirske ere“ u najvećoj evropskoj ekonomiji nakon što ga je njegov bavarski rival optužio za nedostatak volje za modernizacijom zemlje.\nMarkus Seder, koji je prošle sedmice izgubio od Lašeta u borbi za kandidata konzervativaca za nemačkog kancelara, optužio ga je za vikend da predstavlja staru školu u politici, preneo je Rojters.\n„Potrebna nam je nova pionirska era“, odgovorio je Lašet nakon sastanka visokih zvaničnika njegovih članova Hrišćansko-demokratske unije (CDU).\n„Osnivači našeg vremena danas su mnoga start-ap preduzeća, koja će biti mala i srednja preduzeća u budućnosti“, poručio je on.\nLašet je rekao da je siguran da će se CDU i njegova bavarska sestrinska stranka, Sederova Hrišćansko-socijalna unija (CSU) boriti zajedno na septembarskim saveznim izborima, kao što tradicionalno čine.\n„Imaćemo zajednički program“, rekao je Lašet i dodao da je\nveoma korisno što se Seder složio da podrži kampanju CDU na regionalnim izborima u istočnoj državi Saksonija-Anhalt u junu.


Art magazin - Dejan Krstić - Crteži u Galeriji Art55\nU svojoj praksi najviše interesovanja posvećuje istraživanju pojma identiteta i njegove slojevitosti. Inspiraciju pronalazi u psihologiji, sa fokusom na modalitete geštalt, psiho drame i telesne terapije.\nU skaldu sa tim istražuje i polje fizičkog teatra kroz metode i principe manipulacije tela sa ciljem evociranja i osvešćivanja emotivnih stanja kod pojedinca.\nRadove najčešće realizuje kombinacijom tradicionalnih likovnih tehnika u izradi varijacije manjih i većih formata cr teža i slika.\nUpotrebom grafita, ugljena, akrila i uljanih boja u višeslojnom nanosu, precizno definiše površine i detalje motiva.\nDodatnim, podjednako važnim korišćenjem multimedijalnih formi, takođe beleži proces rada sa modelom.


Tržišta jugoistočne Evrope su mala za ozbiljnija ulaganja\nUprkos činjenici da su troškovi proizvodnje u zemljama jugoistočne Evrope još uvek niski, privrednici iz Nemačke ocenjuju da tržište Zapadnog Balkana nije interesantno kao proteklih godina, i sve više ulažu u zemlje Dalekog istoka.\nPo studiji "Nemačke industrijske i trgovinske komore", koja svake godine proučava raspoloženje u preduzećima regiona, zemlje jugoistočne Evrope su dobile loše ocene za 2010. godinu.\nEkonomska situacija u Srbiji ocenjena je još lošije nego 2009. Gotovo svi upitani su situaciju ocenili kao "lošu", ili u najboljem slučaju kao "zadovoljavajuću". Samo tri odsto ispitanih je smatra pozitivnom. Sličan rezultat ima i Hrvatska.\nNegativna procena ekonomske situacije dovela je do velikog opadanja direktnih investicija u regionu.\nInvestitore odbijaju i simptomi nedovršene tranzicije, kao što su neefikasna javna uprava, manjkavi pravni sistemi, loša infrastruktura, nedovoljna transparentnost konkursa i slaba kupovna moć.\nStručnjak za privredu pri "Helenskoj fondaciji za vanjsku i evropsku politiku" u Atini, Jens Bastijan smatra da su tržišta jugoistoka Erope mala te je i doprinos privredi mali, a ni broj stanovnika ne zvuči atraktivno. Zato preduzeća ne smiju da se koncentrišu na pojedine zemlje već moraju da uspostavljaju i šire velike mreže.


Parlament Turske potvrdio vanredno stanje\nNakon što je u Turskoj uvedeno vanredno stanje, evropske diplomate pozvale su na ograničenje takve odluke i njeno brzo ukidanje.\nVisoka predstavnica Evropske unije za vanjsku politiku i sigurnost Federica Mogherini i komesar za proširenje i dobrosusjedsku politiku Johannes Hahn su pozvali Tursku da poštuje vladavinu zakona, ljudska prava i osnovne slobode nakon neuspjelog puča u toj zemlji.\nU saopćenju iz Brisela, Mogherini i Hahn su naveli da su provedene mjere u prosvjeti, sudstvu i medijima “neprihvatljive”, prenosi Reuters.\nIstovremeno, Sjedinjene Američke Države su pozvale tursku vladu da očuva demokratske institucije nakon neuspjelog puča, dodajući da će međunarodna zajednica “motriti” šta se događa u Turskoj, koja je članica NATO, saopćila je Bijela kuća, prenosi Tanjug.\nAleksandropolis – Grčka, 19:56\nOsmorica turskih vojnika, koji su helikopterom prebjegli u Grčku poslije neuspjelog vojnog puča u Turskoj, strahuju da će biti ubijeni ukoliko se vrate u svoju domovinu, izjavila je jedna od njihovih advokatica Vasiliki Ilia Marinaki.\nMarinaki, koja zastupa četvoricu vojnika, rekla je da prebjegli vojnici vjeruju da će “na jedan ili drugi način izgubiti svoje živote” u Turskoj, prenio je Reuters.\nOna je istakla da vojnici vjeruju da će biti na kraju ubijeni, nezavisno od toga da li će smrtna kazna biti ponovo uvedena, prenosi Tanjug.\nHiljade ljudi okupile su se na Trgu Kizilay u Ankari, a atmosfera je svečarska. Okupljeni su stajali mirno tokom intoniranja himne, a potom su se čule patriotske pjesme te pjesme u čast predsjedniku Recepu Tayyipu Erdoganu, javlja reporterka Al Jazeere Arduana Pribinja.


Od suta – Srpski kutak u Budimpešti – Balkanekspresrb.rs\nOd suta – Srpski kutak u Budimpešti\nSuvenirski program čine delovi tradicionalne srpske nošnje – tkanice, opanci, vezene čarape, šajkače, lutke sa narodnim nošnjama drugih krajeva, vezeni peškiri i tkanja sa originalnim, zaštićenim motivima, grnčarski proizvodi, predmeti od kukuruzovine\nKulturno-dokumentacionog Centra Srba u Budimpešti\nU OKVIRU ovogodišnje kampanje posvećene saradnji sa dijasporom, deo prostora Kulturno-dokumentacionog Centra Srba u Budimpešti je opremljen proizvodima i suvenirima iz Srbije. Postavljen je odabran suvenirski proizvodni program, prateći geografsku zastupljenost i karakteristične motive određenih krajeva, čime se predstavlja kulturna raznolikost, autentičnost, tradicija i stari zanati naše zemlje.\nSuvenirski program čine delovi tradicionalne srpske nošnje – tkanice, opanci, vezene čarape, šajkače, lutke sa narodnim nošnjama drugih krajeva, vezeni peškiri i tkanja sa originalnim, zaštićenim motivima, grnčarski proizvodi, predmeti od kukuruzovine.\nKulturno-dokumentacionom Centru Srba (KDCS) je Turistička organizacija Srbije (TOS) je donirala multimedijalni informativni stub, sa adekvatnim softverskim sadržajima o turističkoj ponudi Srbije, kao i brendirani stalak za izlaganje brošura.<\nZvanično otvaranje info kutka je predviđeno poslednjeg dana u okviru Dana srpske kulture, sutra. u prisustvu predstavnika ambasade RS u Budimpešti, KDCS i TOS.\nTagsBudimpešta Srpski kutak TOS\nSednica Skupštine Srbije: Nacionali prosvetni savet – posle godinu dana od isteka mandata


Precizna mortalitetna statistika neophodna da bi se na osnovu tačnog uzroka smrti kreirale adekvatne politike\nDatum objave: 12.11.2019 17:00 | Autor: Ministarstvo zdravlja\nPrecizna mortalitetna statistika neophodna je da bi se na osnovu tačnog uzroka smrti kreirale adekvatne mjere, strategije, politike i evaluirao učinak, a vođenje kvalitetnije mortalitetne statistike sastavni je dio reformskih napora na planu jačanja zdravstvenog sistema.\nTo je saopštio ministar zdravlja Kenan Hrapović koji je sa šeficom kancelarije Svjetske zdravstvene organizacije za Crnu Goru Minom Brajović uručio sertifikate polaznicima obuke o mortalitetnoj statistici koja je održana u Nikšiću od 4. do 8. novembra.\nHrapović je pojasnio da je za kreiranje zdravstvene politike neophodan pouzdan podatak, između ostalog i precizna mortalitetna statistika da bi se na osnovu tačnog uzroka smrti kreirale adekvatne mjere, strategije i politike i nakon toga, evaluirao učinak.\n„Međunarodna klasifikacija bolesti je standardna alatka koje se koristi u epidemiologiji, zdravstvenom menadžmentu i u kliničke svrhe, odnosno u analizama opšteg zdravstvenog stanja populacionih grupa i ukupnog stanovništva, za praćenje incidencije i prevalencije bolesti i drugih zdravstvenih problema. Ona se koristi za klasifikaciju bolesti zabilježenih u različitim vrstama medicinske dokumentacije i zdravstvenih dokumenata, kao i matičnih knjiga, uključujući knjige umrlih“, objasnio je Hrapović.\nOn je istakao da je vođenje kvalitetnije mortalitetne statistike sastavni dio reformskih napora na planu jačanja zdravstenog sistema, kroz jačanje informacionog sistema i kvalitetnih i pouzdanih zdravstvenih informacija.\n„Povezivanjem svih smrtnih slučajeva u populaciji s temeljnim uzrokom smrti mogu se procijeniti opasnosti povezane sa smrću, prouzrokovane nizom specifičnih bolesti i drugim uzrocima“, pojasnio je Hrapović.\nPrema njegovim riječima, međunarodne organizacije koje prikupljaju i analiziraju podatke zdravstvene statistike su uložile velike napore i materijalna sredstva da bi se osigurali kvalitetni podaci koji su uporedivi na međunarodnom nivou.\nHrapović je kazao da je, Svjetska zdravstvena organizacija još prije nekoliko godina, ukazala da četvtina svjetske populacije ima nekompletnu i nedostatnu mortalitetnu statistiku.\n„Slična je situacija i u našoj zemlji, gdje je trećina statistike neprecizna i neophodno je da unaprijedimo kvalitet podataka. Zbog izuzetne važnosti mortalitetnih podataka kao najpouzdanijeg izvora zdravstveno-statističkih podataka i preuzimanja odgovornosti za kvalitet podataka o uzroku smrti, vaše znanje nam je jako dragocjeno“, poručio je Hrapović.\nBrajović je rekla da se danas u eri znanja, tehnologija, informacija i inovacija sve više godvori o rudnicima podataka, a ne toliko o rudnicima zlata što, kako je pojasnila, znači da su danas podaci zlata vrijedni.\nOna je kazala da je na globalnom nivou, kada je riječ o javnom zdravlju, akcenat više nego ikada na monitoringu, transparentnosti i odgovornosti.\n„Svjetska zdravstvena organizacija je nedavno usvojila petogodišnji globalni program rada, koji je poznat po svoja tri strateška cilja, a to su: da jedna milijarda ljudi ima bolje zdravlje, da jedna milijarda ljudi ima dostupnu zdravstvenu zaštitu i jedna milijarda ljudi da bude bolje zaštićena u okolnostima vanrednih situacija“, navela je Brajović.\nOna je objasnila da je uvijek potreban kvalitetan podatak i pouzdana statistika da bi se formulisale politike, identifikovali prioriteti, alocirali resursi i primijenile troškovno isplative intervencije, a sve u funkciji unapređivanja zdravlja za sve i realizacije mjerljivih zadataka.\nJačanje kvaliteta mortalitetne statistike, kako je rekla, nije događaj, već proces.\n„I ova obuka koja je završena je samo jedan segment podrške Svjetske zdravstvene organizacije. Drugi važan korak, koji nas očekuje, a koji smo već dogovorili sa Ministarstvom zdravlja jeste nova obuka za jačanje kapaciteta za utvrđivanje uzroka smrti“, kazala je Brajović.\nPolaznik obuke doktor Rajko Strahinja, kazao je da je obuka bila vrlo kvalitetna i da je jako dobro što se planira naredna edukacija kako bi se osnažili oni koji popunjavaju potvrde o smrti.\n„Izuzetno je važno da se napravi jedno održivo optimalno rješenje u smislu utvrđivanja uzroka smrti koje će pokriti i smrtne slučajeve u institucijama i slučajeve koji se dešavaju van institucija“, rekao je Strahinja.\nPodaci su, kako smatra, najvažniji i „oni nisu jeftini i do njih se ne dolazi tek tako“.\n„Ono što mi vidimo u potvrdama o smrti je jedna vrsta ogledala osposobljenosti naših zdravstvenih radnika. Podaci treba da služe za evaluaciju i mjerenje rezultata, ali isto tako da se na osnovu ovih rezultata kreiraju preventivne mjere, da ne bi dolazilo do tolikog broja smrtnih slučajeva“, pojasnio je Strahinja.\nU okviru implementacije Dvogodišnjeg sporazuma o saradnji izmedju Svjetske zdravstvene organizacije (SZO) i Ministartsva zdravlja 2018-19, realizovana je obuka o desetoj reviziji Međunarodne klasifikacije bolesti, u dijelu kodiranja mortaliteta, od 4. do 8. novembra u Nikšiću.\nObuka je sprovedena u skladu sa planiranim aktivnostima jačanja kapaciteta za vođenje mortalitetne statistike u Crnoj Gori.\nKao predavači su bili angazovani iskusni eksperti sa Univerziteta Melburn. Obuku su pohađali članovi tima koji će se na nacionalnom nivou baviti šifriranjem uzroka smrti.\nVIDEO: Dodjela sertifikata polaznicima obuke o mortalitetnoj statistici - KADROVI\nVIDEO: Izjava Mine Brajović, šefica Kancelarije Svjetske zdravstvene organizacije u Crnoj Gori\nVIDEO: Izjava dr Rajka Strahinje, jednog od polaznika obuke


Most Zemun - Borča biće gotov do oktobra 2014. godine\nAutor: Tanjug, 08.08.2013. - 12:07\nKineska kompanija ?ajna roud end bridž korporejšen (CRBC) najavila je danas da ?e most preko Dunava, izme?u Zemuna i Bor?e, biti završen do oktobra idu?e godine.\nKineski inženjeri su rekli novinarima na gadilištu da je do sada od svih predvi?enih radova na mostu zavrešeno oko 56 odsto.\nGlavni inženjer zadužen za taj projekat, Li Ke, rekao da se radovi na mostu obavljaju planiranom dinamikom, i da ?e kompanija CRBC završti gradnju tog objekta u skladu sa predvi?enom dinamikom i standardima.\nGradilište mosta Zemun-Borča danas su obišli državni sekretar Ministarstva rada Dragi Vidojević i predstavnici Uprave za bezbednost i zdravlje na radu i Inspektorata za rad povodom obeležavanja današnjeg Dana građevinara Srbije.\nNa tom gradilištu radi svakodnevno oko 500 ljudi, od kojih su 300 kineski radnici.\nVidojević je kazao da je na tom gradilištu do sada bio samo jedan smrtni slučaj, a u kompaniji CRBC ističu da primenjuju najsavremeniji sistem za bezbednost radnika.\nPrema ranije potpisanom sporazumu između Vlade Srbije i Kine, most Zemun - Borča će biti dugačak 1.507 metara, širok 29,1 metara i visok 22,8 metara, sa ukupno šest kolovoznih traka i pešačko-biciklističkim stazama sa obe strane.\nMost će imati dva veća raspona sa kosim zategama, za prolaz brodova.\nDužina svih pristupnih saobraćajnica biće 21,6 kilometar.\nUkupna vrednost izgradnje mosta trebalo bi da bude 170 miliona evra, od čega će 25,5 miliona evra finansirati Vlada Srbije, a 144,5 miliona evra kineska banka Eksim, uz poček od tri godine, fiksnu kamatnu stopu od tri odsto godišnje i rok otplate od 15 godina.


Brčanski Forum - Da li Odjel za obrazovanje čestim izmjenama Zakona o visokom obrazovanju pokušava legalizirati nelegalne visokoškolske ustanove u Brčko Distriktu BiH\nNa prijedlog Odjeljenja za obrazovanje Vlada Brčko Distrikta BiH je tokom prošlog mjeseca odobrila Nacrt zakona o izmjeni i dopuni zakona o visokom obrazovanju, a sada se taj zakon nalazi na dnevnom redu predstojećeg skupštinskog zasjedanja.\nSuština izmjena ovog zakona su sporne odredbe o nadležnostima Odjeljenja za obrazovanje u vezi akreditovanja visokoškolskih ustanova osnovanih u Distriktu a koje pripadaju državnoj Agenciji za akreditacije, kao i osporavanje odredaba važećeg Zakona o obrazovanju po kojima je izdana licenca istovremeno i prava akreditacija.\nNaime, Agencija za akreditacije je skrenula pažnju resornom odjeljenju u Brčko Distriktu BiH na ove propuste u Zakonu i zato se sada vrše popravke zakonskog teksta. Da li na adekvatan način i sa kojim krajnjim ciljem, pitanje je?\nSve su prilike da se ove izmjene Zakona koriste i kako bi se riješilo pitanje Ekonomskog fakulteta Brčko - Istočno Sarajevo, jer ova visokoškolska ustanova nema riješeno pitanje statusa objekta u kojem radi, ali i tihog pokušaja legalizacije nekoliko univerziteta sa spornim akreditacijama.\nTemeljno otvoreno pitanje koje se godinama ignoriše, naravno, ne bez debelog razloga, je da li u pozadini čestih izmjena Zakona o obrazovanju stoji činjenica da pojedine visokoškolske ustanove u Brčko Distriktu BiH nemaju valjane, ili ih uopšte nemaju, akreditacije i licence, te stoga njihov rad i izdavanje diploma nije pokriveno pozitivnim zakonskim propisima, koji im se, naknadno, izmjenama zakona žele obezbijediti.


Najbolji mladi istoričari u Šapcu\nGRAD ŠABAC I ŠABAČKA GIMNAZIJA DOMAĆINI REPUBLIČKOG TAKMIČENjA IZ ISTORIJE ZA SREDNjOŠKOLCE\nGrad Šabac i Šabačka gimnazija bili su, 23. maja 2021. godine, domaćini Republičkog takmičenja iz istorije za srednjoškolce. Na takmičenju je učestvovalo 107 učenika gimnazija i srednjih stručnih škola iz cele Srbije. Takmičenje organizuje Društvo istoričara Srbije ,,Stojan Novaković”. Svečanom otvaranju takmičenja prisustvovali su direktor JP ,,Pošta Srbije” Zoran Đorđević i gradonačelnik Šapca dr Aleksandar Pajić. Gradonačelnik Šapca istakao je da je ponosan što je vikend u gradu Šapcu obeležen u znaku najboljih mladih istoričara iz Srbije.\n,,Grad Šabac izdvaja značajna sredstva za funkcionisanje osnovnog i srednjoškolskog obrazovanja. Između ostalog, izdvajamo novac i za podršku našim učenicima i profesorima, kroz stipendije, ali i podršku učešća na raznim takmičenjima. Drago mi je da učenici šabačkih škola postižu zapažene rezultate na najvišem nivou takmičenja. Nadamo se da će i ovog puta pokazati kvalitet, ali da će se i učenici iz drugih delova Srbije ovde lepo provesti, steći nova iskustva i prijateljstva. Trudićemo se da nagradimo najbolje, i zato smo danas zajedno sa direktorom JP ,,Pošta Srbije” gospodinom Zoranom Đorđevićem uveličali ovaj skup i omogućili da najbolji učenici budu dodatno nagrađeni. Zahvaljujem se svima, i Osnovnoj školi ,,Laza K. Lazarević” i Šabačkoj gimnaziji na divnom domaćinstvu i dobroj organizaciji. Želim da ovo takmičenje bude samo jedan od stepenika u sazrevanju i napretku naših đaka”, rekao je gradonačelnik Šapca dr Aleksandar Pajić.\nDirektor JP ,,Pošta Srbije” Zoran Đorđević istakao je da će pobednici republičkih takmičenja u osnovnim i u srednjim školama dobiti posebnu nagradu od Pošte Srbije.\n,,Poštujući sve ono što radi Vlada RS i naš predsednik Aleksandar Vučić, prvenstveno mislim da najviše akcenta u ovom momentu daje na obrazovanje i da je to važan segment u odrastanju svakog mladog čoveka. Pošta Srbije prepoznala je sebe u segmentu da nagradi mlade, da mladi koji se danas ovde takmiče, a osvoje prva tri mesta dobiju posebnu nagradu od Pošte Srbije. Sada sam se dogovorio i sa gradonačelnikom Pajićem i direktorkom Marijanom da to i u buduće bude deo tradicije. Videćemo da u svim segmentima Pošta Srbije učestvuje i nagrađuje mlade”, istakao je Zoran Đorđević.\nDirektorka Šabačke gimnazije Marijana Isaković rekla je da je velika čast što se Republičko takmičenje iz istorije za srednjoškolce održava u Šabačkoj gimnaziji.\n,,Šabačka gimnazija je škola sa dugom tradicijom iz koje su potekli brojni učeni ljudi. Velika čast je što smo domaćini ovog takmičenja. Svim učenicima bih poželela sreću”, kazala je Marijana Isaković.


Partizan je izgubio 9:14 od Solnoka u prvom kolu Grupe B Lige šampiona.\n"Sada igramo u gostima protiv Pro Reka, a to će biti dobra ekskurzija", rekao je kroz smeh Vujasinović.\n"Nemao rezultatski imperativ u Italiji. Posle toga nam dolaze Galatasaraj i OFC i to su utakmice u kojima bi trebalo da tražimo neke bodove", rekao je on.\nVaterpolista Solnoka i kapiten reprezentacije Srbije Živko Gocić rekao je da mu je drago što je ponovo igrao na Banjici, makar i sa kapicom drugog tima, kao i da ga nije iznenadio tok meča.\n"Očekivali smo ovakvu utakmicu, jer smo znali da se Partizan nijednog trenutka neće predavati. Jesmo mi kontrolisali utakmicu od početka druge četvrtine, ali može to bolje. Ima prostora za napredak", rekao je Gocić.\nU Srbiji se u poslednje vreme mnogo pisalo o teškom stanju domaćih klubova, a Gocić je apelovao da se pomogne Partizanu i drugima.\n"Momci i ceo Partizan zaslužuju maksimalno poštovanje svih. To što Vladimir Vujasinović i ostali sprovode bez finansija je zaista za divljenje. Apelujem još jednom da pomognu svi koji mogu da finasijski pomognu klubu to i urade, jer ako prestane proizvodnja igrača u Partizanu i ostalim klubovima, prestaće i rezultati reprezentacije", rekao je Gocić.


Marović: CG nemoguća bez svoje crkve, MCP simbol Crne Gore\nTanjug 25. avgusta 2020. 15:05\nPODGORICA – Svetozar Marović, nekada drugi čovek vladajućeg crnogorskog DPS-a i blizak saradnik aktuelnog predsednika Crne Gore Mila Đukanovića, u prvom pojavljivanju „uživo“ nakon što je sa crnogorskim pravosuđem postigao sporazum o priznanju krivice i zbog čega je osuđen na zatvorsku kaznu,\tizjavio je da „Crna Gora nije moguća bez naroda, bez demokratije i svoje crkve“ te da „nije tačno da Crna Gora nije moguća bez ove vlasti“.\nSPC je, za Marovića, „kanonska crkva“, a Mitropolija crnogorsko-primorska „simbol Crne Gore“.\nU uključenju „Instagram-uživo“ kontroverznog crnogorskog biznismena Duška Kneževića, koji je otkrio navodnu aferu „Koverta“ u koju su uključeni predstavnici DPS i koji se, dok ga potražuje Crna Gora zbog navodnih malverzacija na njenoj teritoriji, nalazi u Londonu, Marović je, govoreći o zakonu o slobodi veroispovesti, naveo da je sličan zakon planiran i ranije, ali da je povučen kada su se, kako je rekao, pobunili on i tadašnji predsednik Crne Gore, Filip Vujanović.\nZakon, smatra, treba povući, a zahtevi vlasti u vezi sa zakonom su „neozbiljni i tragični“.\nOn tvrdi da sukob predsednika Crne Gore Mila Đukanovića sa SPC proističe iz njegove „ideološke pozicije i političkog plana“, jer, kako kaže, Đukanović smatra da će na taj način „zaokružiti crnogorski identitet i državu“.\nU toj interpretaciji, Crna Gora je samo „crnogorska“ i onih građana koji su Crnogorci i glasaju za DPS, smatra Marović.\nMarović je podsetio da je mitropolit Amfilohije vodio njega i Mila Đukanovića da dobiju blagoslov od tadašnjeg patrijarha srpskog Pavla i navodeći kako smatra da je Amfilohije imao razumevanja za brojna politička i javna pitanja.\nKako ističe, spreman je da potpiše proglas Zdravka Krivokapića, nosioca opozicione koalicije „Za budućnost Crne Gore“ jer on „pruža ruke pomirenja“.\nInače, Marović se nakon hapšenja 2016. nagodio sa crnogorskim Specijalnim tužilaštvom da „odsluži“ tri godine i deset meseci zatvora, a pristao je i da opštini Budva vrati 1,1 milion evra koliko je tužilaštvo procenilo da je „stavio u džep“ kao i da uplati 100 hiljada evra u humanitarne svrhe.\nKada je pušen iz pritvora nakon nagodbe, Marović se sklonio iz Crne Gore i trenutno se nalazi u Srbiji.


07.09.2018. Nabavka električne energije za 2019. godinu\nU skladu sa planom nabavke za ovu godinu, Radna jedinica „Elektrodistribucija“ je već krajem jula pokrenula javni postupak za nabavku električne energije, na otvorenom tržištu, za potrebe snabdijevanja krajnjih kupaca u Brčko distriktu BiH i pokrivanje gubitaka u distributivnoj mreže u 2019. godini.\nNa objavljeni javni poziv za dostavu ponuda za isporuku električne energije za potrebe Brčko distrikta BiH u 2019. godini do dana otvaranja ponuda 23.08.2018. godine pristigla je samo jedna ponuda, i to od JP “Elektroprivreda BiH” d.d Sarajevo.\nJP “Elektroprivreda BiH” d.d Sarajevo je ponudila isporuku električne energije u 2019. godini po cijeni 11,61 feninga/kWh (59,21 EUR/MWh), sa uključenim troškovima balansiranja, što za predviđenu nabavku od 282.000.000 kWh iznosi 32.740.200 KM (bez PDV).\nPonuđena cijena električne energije od JP “Elektroprivreda BiH” d.d Sarajevo je viša od cijene električne energije u avgustu 2018. godine na referentnoj berzi HUPX Mađarska za 5,15 EUR/MWh.\nS obzirom da je ukupna vrijednost ponuđene električne energije 36.270.840 KM premašila plansku vrijednost nabavke električne energije od 29.500.000,00 KM, te da je na jaš javni poziv pristigla samo jedna ponuda, sa ponuđenom jediničnom cijenom od 65,60 EUR/MWh što je značajno iznad zabilježene tržišne cijene na HUPX berzi električne energije u avgustu 2018. godine od 60,45 EUR/MWh, komisija za nabavku električne energije za 2019. godinu je ponudu JP “Elektroprivreda BiH” d.d. Sarajevo ocijenila kao neprihvatljivu i donijela odluku o neprihvatljivosti ponude, kao i zaključak da se postupak nabavke električne energije ponovi krajem septembra 2018. godine, kada se očekuje da više licenciranih snabdjevača dostavu svoju ponudu za prodaju električne energije.


Obavještenje o mogućnosti plaćanja školarine u tri rate po semestru\n/ ELEKTROTEHNIČKI FAKULTET /OBAVJEŠTENJA\nStudentima koji se po prvi put upisuju u prvu godinu osnovnih, specijalističkih i master studija u studijskoj 2020/21. godini odobrava se plaćanje naknade za studiranje u tri rate po semestru, navedeno je u zaključku koji je donešen na sjednici Upravnog odbora Univerziteta Crne Gore od 27. januara 2020. godine, a koji je u prilogu.\nU ljetnjem semestru, prvu ratu mogu uplatiti do 15. februara ove godine, drugu do 15.aprila i treću do 1. juna 2021. godine\nStudenti osnovnih, specijalističkih i master studija koji su upisani u prvu godinu studija prije studijske 2020/21. godine dužni su da prilikom upisa naredne godine imaju izmirene sve finansijske obaveze iz prethodne godine, kako bi imali status studenta u skladu sa zakonom.\nDa bi iskoristili pravo plaćanja na rate, studenti su dužni da podnesu pisani zahtjev na obrascu koji je sastavni dio ovog obavještenja.\nZahtjev sadrži izjavu studenta o prihvatanju obaveze plaćanja školarine/naknade za studiranje u punom iznosu, nezavisno od eventualne promjene statusa, uključujući i ispis nakon početka studijske godine.\nBroj posjeta : 1004


Ugljanin - Pobjedilo je jedinstvo - FOTO - Sandžak Haber - Sandžačke Internet Novine\nNaslovna Sandžak Novi Pazar Ugljanin – Pobjedilo je jedinstvo – FOTO\nUgljanin – Pobjedilo je jedinstvo – FOTO\nNOVI PAZAR – Nosilac liste Bošnjačkog jedinstva Sulejman Ugljanin ocenio je večeras da je izborima za nacionalni savet nacionalnih manjina Srbija dobila jedan moćan mehanizam za rešavanje manjinskih pitanja na njenom evropskom putu.\nUgljanin je, na osnovu preliminarnih rezultata izbora za Bošnjačko nacionalno veće u Sandžaku, rekao da je pobedila ideja “Bošnjačkog jedinstva”.\nCESID je ranije objavio preliminarne rezultate prema kojima je lista Ugljanina pobedila sa 55 odsto glasova, dok je listi za Bošnjake, Sandžak i muftiju pripalo 45 procenata glasova. Ugljanin je naveo da se lično tokom kampanje zalagao za jedinstvo Bošnjaka i da će nakon ovih izbora biti jedinstveno BNV, bez obzira na rezultate.\nOn je najavio da će BNV biti konstituisan 24 sata posle objavljivanja zvaničnih rezultata. Prema njegovim rečima, na izborima koji su najvažniji u poslednjih 20 godina, stvoreno je bošnjaško jedinstvo, čime će svi budući izbori biti održani u svečanoj atmosferi.\nUgljanin je kazao da je u izbore ušao bez ideje da nekog porazi, jer bi time samo stvorio jaz, već je ideja bila da se okupe Bošnjaci. Izbornu pobedu proglasila je večeras i lista za Bošnjake, Sandžak i muftiju, koja traži da se ponište rezultati u Tutinu, gde je Ugljanin pobedio sa velikom razlikom.\nPrethodni tekstFehratović proglasio pobjedu, traži poništavanje rezultata iz Tutina!\nSledeći tekstRIK – Šebek- U tutinu ponavljanje izbora, najverovatnije sledeće nedelje!


Mihajlović: Legalizovaćemo sve što ne ugrožava živote\nMinistarka građevinarstva, saobraćaja i infrastrukture Zorana Mihajlović izjavila je da će biti legalizovani svi objekti koji nisu u prvoj zoni zaštite nacionalnih parkova i ne ugrožavaju živote ljudi.\n- Kod teme legalizacije sam bila jasna, mi ćemo legalizovati sve što može da se legalizuje i što nije u prvoj zoni zaštite nacionalnih parkova i što ne ugrožava živote ljudi – rekla je Mihajlović i podvukla da nije sve u nadležnosti države i ministarstva.\nU njihovoj nadležnosti, precizirala je novinarima u parlamentu, su nacionalni parkovi i veliki infrastrukturni objekti, pre svega privredni, odnosno dalekovodi, trafostanice… dok je sve drugo u nadležnosti lokalnih samouprava. Lokalne samouprave su dužne, dodala je Mihajlović, da „sada polako pripremaju šta može da se legalizuje, u skladu sa zakonom, a šta ne“.\nMihajlović je potvrdila da su objekti na obali reke Save u nadležnosti grada.\nDatum: 08.12.2014 Izvor: Tanjug


Sorensen: BiH je već po sankcijama, sama sebi ih je nametnula – Hrvatska riječ\nSorensen: BiH je već po sankcijama, sama sebi ih je nametnula\n21.03.2013 hrijec Izdvojeno 0\nDan nakon što je zemljama članicama Europske unije podnio izvještaj o političkoj situaciji u BiH, šef Delegacije Europske Unije i specijalni predstavnik EU u BiH Peter Sorensen, rekao je u intervjuu za današnji Dnevni avaz da su mu predstavnici europskih sila jasno dali do znanja da nemaju razumijevanja za zastoj koji je prisutan u BiH.\nUoči sutrašnjeg sastanka sedmorke sa direktorom Direkcije za proširenje EU Stefanom Sanninom kaže da se od lidera u Bruxellesu želi čuti jasna vizija i plan mogućnosti rješavanja ovog problema.\n“Kriteriji su jasni oko toga što treba činiti da bi BiH nastavila putem ka EU. Mi, naravno, nastavljamo pružati podršku BiH”, dodaje Sorensen.\nNavodeći da je za travanj planiran dijalog na visokoj razini naglašava da će problem biti da se održi još jedan dijalog na visokoj razini, gdje će lideri samo ponoviti ono što su ranije govorili.\nUkoliko lideri ne dogovore rješenje za implementaciju presude “Sejdić-Finci” do kraja ožujka, to prema njegovim riječima znači gubljenje vremena.\nIstakao je da su nedavno održani sastanci Delegacije EU sa političkim strankama i nevladinim sektorom rezultirali zaključcima da postoje zajedničke točke oko kojih se može postići dogovor, ali da se još nije došlo do zajedničkog modela, koji će ispuniti barem minimum zahtjeva krajnjeg cilja.\nSmatra da je tehnički vrlo jednostavno ispuniti one uvjete koji su izneseni u presudi “Sejdić-Finci”. Međutim, za politički aspekt kaže da je nešto drugačiji, govoreći da postoji dosta primjera u svijetu koji bi se mogli iskoristiti da se pronađe rješenje za ovo pitanje u BiH.\n“Sankcije, jer zemlja ne napreduje na putu ka EU, BiH osjeća svakodnevno. Dakle, postoje sankcije, koje ne namećemo mi, već ih BiH sama sebi nameće tako što ne napreduje u ovom procesu”, rekao je Sorensen.\nIzražavajući zabrinutost što Federacija BiH ne funkcionira na način da država može ići naprijed poručio je da to nije ništa toliko komplicirano da ne može biti nadiđeno dogovorom za jednim stolom.\nTihić: Susret Füle - Dodik je loša poruka EU-a državi BiH


Rešavanje statusa Kosova: Hoće li doći do pomeranja granica? - European Western Balkans\nAutor EWB 09. 08. 2018.\nBEOGRAD/PRIŠTINA – U poslednjih nekoliko dana, predlozi za rešenje konačnog statusa Kosova i njegovog odnosa sa Srbijom ponovo su u centru pažnje javnosti. Različite stavove po ovom pitanju izneli su vlasti u Beogradu i Prištini, stručnjaci, predstavnici civilnog društva i međunarodne zajednice.\nNakon višednevnog najavljivanja „korekcije granica“, predsednik Kosova Hašim Tači je u sredu na svom fejsbuk profilu objavio da radi na održavanju referenduma na kome bi građani odlučili o pripajanju Medveđe, Bujanovca i Preševa (opština na jugoistoku Srbije) Republici Kosovo.\n„Moramo da uložimo maksimalne napore da konačno dođe do definitivnog mirovnog sporazuma. Ja sam posvećen postizanju sporazuma i posle zahteva predstavnika Preševa, predložio sam korekciju granice sa Srbijom, kao jedinu opciju za legitimitet zahteva tamošnjih Albanaca. To znači nema podele za Kosovo, nema autonomije za Srbe,“ rekao je Tači.\nZahtev albanskih predstavnika Medveđe, Preševa i Bujanovca da se pripoje Kosovu biće predstavljen u Briselu i korekcija granica sa Srbijom je jedino rešenje – ponovio je Tači, preneo je KoSSev.\nNije izvesno, međutim, da u vrhu kosovske vlasti postoji jednosglasnost po ovom pitanju. Premijer Ramuš Haradinaj je, tokom svoje posete albanskom gradu Valoni, rekao da je, za njega, otvaranje pitanja granica neprihvatljivo, kao i da se on zalaže za priznanje u okviru postojećih granica.\n„Granice ne treba dirati! One su rezultat ratova, koji su imali tragične posledice po države Balkana, i ne mogu se menjati izajvama“, rekao je Haradinaj, prenosi kosovska Gazeta Ekspres.\nNakon što su u Srbiji ministar spoljnih poslova i ministar odbrane pomenuli „razgraničenje“ kao prihvatljivo rešenje, o tome se u četvrtak izjasnio i predsednik republike Aleksandar Vučić.\n„Zalažem se za razgraničenje sa Albancima“, rekao je Vučić u Šidu, prenosi Tanjug.\n„Da imamo teritoriju za koju se ne zna ko je kako tretira i šta kome pripada – to je uvek izvor potencijalnih sukoba i problema“, dodao je on. „Ja se zalažem i to ne krijem, svakako se zalažem i to je politika koju predstavljam, a da li će ona dobiti podršku naroda ili ne, ali ja se zalažem za razgraničenje sa Albancima“.\nMeđutim, Vučić nije ulazio u detalje svog predloga, rekavši da ne želi da „otvara sve karte“ dok pregovori još uvek traju.\nDa li Vučićev predlog o razgraničenju podrazumeva razmenu teritorija nije, dakle, jasno. Bez obzira na to, o ovoj mogućnosti se takođe znatno raspravljalo u srpskoj i kosovskoj javnosti, a organizacije civilnog društva obe strane uputile su u utorak otvoreno pismo Visokoj predstavnici EU Federiki Mogerini, u kojoj je pozivaju da se izjasni protiv podele Kosova, jer takva politika počiva na etničkom principu, „koji je ovaj region u nekoliko navrata gurnuo u krvave sukobe“.\nOpasnosti od podele Kosova istakao je i Dejvid Filips, bivši savetnik u Stejt departmentu i sadašnji direktor Instituta za proučavanje ljudskih prava Univerziteta Kolumbija u Njujorku, u svom autorskom tekstu za Balkan Insajt.\nKao moguće posledice razmene teritorija između Kosova i Srbije po etničkom principu, Filips je navao primer Indije i Pakistana, kod kojih je takav postupak doveo do nasilja i masovne migracije.\n„Podela bi mogla da dovede do nove faze etničkih konflikata na Kosovu i u regionu, kao i destabilizacije nestabilnih multietničkih država. Da li bi Republika Srpska tražila da se priključi Srbiji? Da li bi etnički Albanci u Makedoniji bili sledeći u nizu za ujedinjenje albanskih teritorija?“, napisao je Filips.\nKao dodatne probleme on je naveo pitanja imovine, nestalih osoba, stanovništva koje bi i posle podele ostalo sa „pogrešne strane“ granice, kao i odsustvo garancije da bi Kosovo postalo član UN i EU, zbog država koje je još uvek ne priznaju.\nPredstavnici Velike Britanije i Nemačke takođe su se založili protiv promene granica.\nU izjavi za Radio Slobodna Evropa (RSE), Ambasada Velike Britanije u Prištini navodi da je normalizacija odnosa Srbije i Kosova presudna za bezbednost, stabilnost i prosperitet obe zemlje, ali i šireg regiona.\n“Smatramo da pozivi o korekciji nacionalnih granica mogu biti destabilizujući”, navodi se u odgovoru, i dodaje da će Velika Britanija nastaviti da podržava dijalog koji se vodi uz posredovanje EU, s ciljem sveobuhvatnog i održivog rešenja u korist obe zemlje.\nZvaničnici Nemačke su u navrata izjavljivali da bi podela Kosova mogla da dovede do stvaranja potencijalnih destabilizujućih efekata u regionu i šire, zbog čega je ta država kategorički protiv podele. To je nedavno izjavio nemački ambasador na Kosovu Kristijan Held, piše RSE.\nAmerički Stejt department, sa druge strane, nije eksplicitno odbacio podelu kao rešenje, podseća RSE. Oni su nedavno naveli da SAD podržavaju dijalog Beograda i Prištine uz posredovanje EU, a da je sada vreme da stranke budu „kreativne i fleksibilne“.\nAleksandar VučićDejvid FilipsHašim TačiKosovoMihael RotRamuš HaradinajSrbija


Predsednik Pokrajinske vlade Igor Mirović primio je danas predsednicu Parlamenta Savezne pokrajine Baden–Virtemberg Muhterem Aras, sa kojom je razgovaro o jačanju privredne i institucionalne saradnje te nemačke pokrajine i AP Vojvodine.\nMirovic i predsednica parlamenta Baden-Vinterberg\nPredsednik Mirović je ocenio da je najveći broj nemačkih investicija u našoj zemlji upravo iz regije Baden–Virtember.\n- Nama je veoma značajna saradnja sa Beden-Virtembergom, jednom od najrazvijenih regija. Važno je održati nivo nemačkih direktnih investicija u pokrajini i mi želimo da koristimo vaša znanja i iskustva ali i da budemo vaš pouzdan partner - rekao je Mirović.\nZahvalivši se predsedniku Miroviću na prijemu, predsednica Parlamenta Savezne pokrajine Baden–Virtemberg Muhterem Aras istakla je da će ta nemačka regija pružiti punu podršku Srbiji na putu ka Evropskoj uniji.


Aerodromsko obezbeđenje: Kolumbija - National Geographic | Further\nPolicija za borbu protiv narkotika na aerodromu El Dorado u Kolumbiji se nosi s pokušajima krijumčarenja droge iz zemlje. Oni moraju da uoče nove metode krijumčarenja droge, da uhvate kradljivce prtljaga i da paze da se sve odvija u savršenom redu.\nZavela ga mreža\nPolicija za borbu protiv narkotika na aerodromu El Dorado u Kolumbiji hapsi čoveka koji tvrdi da je prevaren nakon što bude uhvaćen sa koferom punim kokaina.\nNa Međunarodnom aerodromu El Dorado u Bogoti policija za borbu protiv narkotika ima težak zadatak - mora da pregleda prtljag za oko 400 letova.\nPolicija za borbu protiv narkotika na Međunarodnom aerodromu El Dorado u Bogoti remeti planove lažnog bračnog para koji pokušava da prokrijumčari nekoliko kilograma kokaina.\nU ovoj epizodi odeljenje za borbu protiv narkotika hapsi putnika koji pokušava da prokrijumčari skoro devet kilograma kokaina u Pariz.\nOdeljenje za borbu protiv narkotika zadržava dve žene na putu u Kinu koje sa sobom nose tri laptopa koji nisu onakvi kakvim se čine.\nOdeljenje za borbu protiv narkotika sprovodi plan iznenađenja protiv jednog od putnika koji pokušava da zameni torbu koju je već prijavio sa drugom torbom.\nAerodromsko obezbeđenje: Kolumbija 1\nAerodromsko obezbeđenje: Kolumbija 2\nPolicija za borbu protiv droge mora da ispuni zadatak remećenja aktivnosti trgovaca drogom. Prvo će naći skrivenu pošiljku kokaina pomoću pasa. Kasnije će osujetiti pokušaj čoveka da sakrije kapsule u stomaku, ali i žuriti da mu spasu život.\nAerodromsko obezbeđenje: Kolumbija 4\nPutnik na aerodromu El Dorado tvrdi da nekom čini uslugu, ne shvatajući da će ga to koštati robije kada prilikom inspekcije bude otkriveno da bezazlene štikle nisu ono što se čini. Imigraciono mora da spreči osobu da putuje pod lažnim identitetom.\nAerodromsko obezbeđenje: Kolumbija, 5\nAerodromsko osoblje iskušava svoju domišljatost i iskustvo kako bi otkrili najsmelije pokušaje kršenja zakona. Putnici uhvaćeni sa 120 kapsula kokaina u telu iznose dramatične okolnosti koje su ih naterale na zločin.\nAerodromsko obezbeđenje: Kolumbija, 6\nAerodromsko odeljenje za narkotike se bori da spreči švercere koji nalaze najneočekivanije načine za iznošenje narkotika iz zemlje. Imigraciona policija ima neobičan slučaj žene koja dolazi s novorođenčetom iz Nemačke, a nema odgovarajuće isprave.


Vajt: Međunarodna zajednica mora ozbiljno pristupiti situaciji u Kosovskoj Mitrovici\nU najnovijem izveštaju Međunarodna krizne grupe (MKG) se navodi da je Beograd, suprotno rezoluciji 1244 Saveta bezbednosti Ujedinjenih nacija, uspostavio paralelne vlasti u Kosovskoj Mitrovici i okolnim oblastima na severu Kosova u kojima živi oko trećina preostalih Srba u toj pokrajini. MKG apeluje na međunardnu zajednicu da preduzme korake da ne bi došlo do podele Kosova i to pre početka razgovora o njegovom konačnom statusu. Tim povodom razgovarali smo sa direktorom Programa MKG za Evropu, Nikolasom Vajtom:\nMKG predlaže postepeno integrisanje Kosovske Mitrovice u šire Kosovo, i predviđa da bi taj grad mogao da postane glavni kulturni, univerzitetski i zdrastveni centar kosovskih Srba. MKG u prvi plan ističe potrebu masovnijeg povratka srpskih izbeglica kao i njihovu zaštitu na Kosovu. Pri tom, dodaje Nikolas Vajt, učešće kosovskih Srba u oblikovanju dalje budućnosti Kosova ne sme da bude suzbijano. Ali, Vajt takodje smatra da međunarodna zajednica treba veoma ozbiljno da pristupi situaciji u Kosovskoj Mitrovici, koja bi mogla da poremeti predstojeće razgovore o budućem pravnom statusu Kosovo:\n“Naša glavna preporuka je da međunarodna zajednica imenuje posebnog zvaničnika koji bi bio zadužen za reintegraciju Mitrovice u ostatak Kosova u kontekstu procesa za utvrđivanje pravne budućnosti pokrajine, i da obezbedi da ne dođe ni do kakve podele Kosova.”\nZvaničnik MKG kaže da je situacija na terenu već znatno izmenjena, odnosno da je Kosovska Mitrovica po mnogo čemu već odvojena od Kosova:\n“Već postoji situacija u kojoj srpsko ministarstvo unutrašnjih poslova upravlja policijskim stanicama na severu Kosova, što je potpuno suprotno rezoluciji Ujedinjenih nacija kojom su NATO i UNMIK dobili taj mandat. Beograd, takođe, kontroliše dve glavne državne ustanove koje obezbeđuju gro radnih mesta - bolnicu i univerzitet. Na čelu tih ustanova su politički tvrdokorne osobe. UNMIK i KFOR predugo tolerišu takvo stanje, i ne ispunjavaju sopstveni mandat u toj oblasti Kosova. Mi u MKG smatramo da je vreme da međunarodna zajednica predoči da Kosovska Mitrovica ostaje deo Kosova, kao i da istakne da će srpskoj manjini biti obezbeđen dalji normalan život u toj regiji. To treba preduzeti odmah kako ne bi postalo tema u razgovorima o konačnom statusu Kosova.”\nMeđunarodna zajednica priznaje da je Kosovska Mitrovica postala problem, kaže Nikolas Vajt i dodaje:\n“Oni nisu uvereni da u ovom trenutku imaju dovljno sredstava i energije da problem rešavaju odmah. Ukoliko međunarodna zajednica ozbiljno želi da postigne stabilno i bar donekle multikulturalno Kosovo, onda je Mitrovica mesto na kojem je ta politika stavljena na probu”.\nMeđunarodna zajednica nije nemoćna da sprovede odredbe rezolucije 1244 koje se tiču Kosovske Mitrovice, smatra Nikolas Vajt. Srbija se može privoleti na dva načina: “šargarepom i štapom”, dodaje Vajt. “Šargarepa” je nastavljanje pregovora za pristupanje Evropskoj uniji, “štap” je ukidanje međunarodne pomoći za finansiranje budžeta Srbije:\n“Budžet Srbije trenutno dobija finansijsku pomoć od međunarodne zajednice, koji se troši na održavanje paralelnih struktura vlasti na Kosovu. Vreme je da međunarodni zvaničnici počnu da ukazuju da će ta pomoć biti uskraćena ukoliko Srbija bude nastavila da finansira pomenute aktivnosti sredstvima koje dobija od međunarodnih finansijskih institucija.”


Rusija: Prebacivanje vojne tehnike SAD na naftna polja u Siriji vodi ka eskalaciji napetosti - 29.11.2019, Sputnik Srbija\nKoncentrisanje vojne tehnike SAD na naftnim poljima u Siriji vodi ka eskalaciji tenzija, izjavio je zamenik šefa ruske diplomatije Mihail Bogdanov. 29.11.2019, Sputnik Srbija\nrusija, svet, vesti, mihail bogdanov\n11:02 29.11.2019 (Osveženo: 12:28 29.11.2019)\n© Sputnik / Evgeniй Odinokov / Uđi u foto-galerijuZamenik ministra spoljnih poslova Rusije Mihail Bogdanov\nKoncentrisanje vojne tehnike SAD na naftnim poljima u Siriji vodi ka eskalaciji tenzija, izjavio je zamenik šefa ruske diplomatije Mihail Bogdanov.\n„Ne možemo tako nešto da pozdravimo, s obzirom da to vodi ka dodatnoj eskalaciji tenzija“, rekao je on.\nBogdanov je podsetio da će uskoro biti održan naredni susret u okviru Astanskog formata, tokom kojeg će biti razmotreno to pitanje, kao i celokupna situacija u vezi sa prekidom borbenih dejstava i nezakonitim vojnim prisustvom različitih strana.\n„Amerika tvrdi da svoje snage razmešta kako bi se borila protiv DAEŠ-a. Međutim, s obzirom da terorista u dolini Eufrata nema, postavlja se pitanje zbog čega su oni tamo“, zapitao se on.\nKako je nedavno saopštila sirijska državna televizija, Amerikanci su koncentrisali vojnu tehniku u oblasti naftnih polja u blizini grada Rumejlana, u provinciji El Hasaki na severoistoku Sirije.\nPrema saopštenju, desetine jedinica tehnike prebačene su sa američkih položaja na severu provincije Rake i u zapadnom delu provincije El Hasake.


Američki ambasador u volonterskoj akciji | Palelive.com\nPočetna Regija Istočno Sarajevo Američki ambasador u volonterskoj akciji\nISTOČNO SARAJEVO – U Domu za stara lica u Istočnom Sarajevu danas je organizovana volonterska akcija podjele hrane i poklona, kojoj su se priključile i ambasador SAD u BiH Morin Elizabet Kormak i njena kćerka Margaret.\nNakon podjele ručka i prigodnih poklona stanarima i korisnicima ove ustanove, Kormakova je uputila poziv za učešće u volonterskim akcijama širom BiH.\n“Danas sam ovdje da svi zajedno naglasimo ulogu civilnog društva kada ljudi brinu jedni o drugima i kada jedni drugima pomažu s ciljem ostvarenja zajedničkog dobra”, rekla je Kormakova novinarima.\nOna je podsjetila da se svakog trećeg ponedjeljka u januaru u SAD obilježava Dan Martina Lutera Kinga, čuvenog borca za građanska prava i rasnu jednakost u Americi. To je dan koji slavi njegovo naslijeđe i poziva ljude da se priključe volonterskim akcijama u svojim zajednicama.\nKormakova je apelovala na sve u BiH da se angažuju u radu na poboljšanju situacije u zajednicama u kojima žive.\n“U ovoj godini obilježićemo 20 godina od uspostavljanja mira u BiH. Ovaj veliki događaj je potvrda za građane BiH koji su zajedno u miru radili na izgradnji BiH. Zato smatram da je najbolji način da se to postignuće obilježi da na građane BiH apelujemo da i dalje budu aktivni u pomaganju ovoj zemlji”, rekla je Kormakova.\nOna je istakla da je ponosna što danas može da najavi početak kampanje “Izazov”, kojom se poziva 20.000 volontera da se angažuju u radu u lokalnim zajednicama širom BiH i da na taj način bude obilježeno 20 godina od uspostavljanja mira u BiH.\n“Apelujem na sve građane da prihvate `Izazov` i pruže ruku pomoći, te da volonterskim radom pomognu svojim zajednicama. Ovo radimo, jer vjerujemo da takav građanski aktivizam postavlja temelje saradnje i povjerenja kroz rad od koristi svim građanima BiH”, poručila je Komrakova, koja danas boravi u prvoj radnoj posjeti Republici Srpskoj.\nPrema njenim riječima, “Izazov” je već prihvatilo 500 volontera iz 40 gradova.\nOsim današnje akcije podjele hrane i poklona u Domu za stara lica u Istočnom Sarajevu, studenti u Tuzli čiste kampus, u Banjaluci Omladinsko pozorište održava besplatne predstave, dok volonteri u Zenici ugroženim građanima i povratnicima dijele besplatne pravne savjete.\nKormakova je najavila da je Ambasada SAD u Sarajevu pokrenula i “Fejsbuk” stranicu za volontere da bi istakla sve ove aktivnosti i omogućila mladim da se prijave za volonterski rad u BiH.\n“Uvjerila sam se danas da su mladi volonteri posvećeni i odani onome što rade i da budućnost BiH zavisi od onoga što rade obični građani da bi promovisali zajedničke vrijednosti i ciljeve koji nadilaze i životnu dob i etničku pripadnost i vjerska uvjerenja. Čestitam našim volonterima na sjajnom poslu koji rade”, rekla je Kormakova.\nOna je navela da je informisana o trenutnom stanju u vezi sa obilnim kišnim padavinama, kao i da Ambasada SAD sve vrijeme ima bliske kontakte sa vlastima u BiH da bi u slučaju novih poplava zajedno i blagovremeno reagovali.\n“Nadam se da se u BiH više nikada neće ponoviti katastrofalne poplave kao prošle godine”, poručila je Kormakova.\nDanašnja akcija održana je uz podršku i u saradnji sa Kancelarijom za odnose sa javnošću Ambasade SAD u BiH i Udruženjem mladih “Motus adolescenti”, kao i Doma za stara lica.\nDirektor Doma za stara lica u Istočnom Sarajevu LJubica Beribak zahvalila se američkom ambasadoru, Amabasadi i volonterima na pažnji koju su danas ukazali stanarima i korisnicima ove ustanove.\nOvaj akciji pridružili su se i volonteri Programa “Jut lideršip”, Obrazovnog centra za demokratiju i ljudska prava “Civitas” i Mreže nevladinih organizacija Republike Srpske.\nPrethodni članakNedeljko Perišić prvi doplivao do Časnog krsta\nNaredni članakZa studentske stipendije planirano 140.000 KM


KAKO SPASITI CRNOGORSKI SPORT: WADA dala rok Crnoj Gori do kraja februara – Portal Luca\nKAKO SPASITI CRNOGORSKI SPORT: WADA dala rok Crnoj Gori do kraja februara\nSvjetska antidoping agencija (WADA) stavila je ,,pod nadzor” tri nacionalne antidoping agencije: Crnu Goru, Rumuniju i njemačku zajednicu Belgije, jer još nijesu implementirale verziju Svjetskog antidoping kodeksa iz 2021. u njihove statute i pravne sisteme. Ako se ovi nedostaci ne otklone do 28. februara, agencije te tri zemlje će biti proglašene ,,neusklađenim” i shodno tome više neće moći da rade u dogovoru sa WADA-om. Marko Begović, v.d. direktora Uprave za sport i mlade kazao je, za Portal RTCG, da je važno da Skupština Crne Gore što prije usvoji Predlog zakona o izmjenama i dopunama Zakona o sportu.\nKomisija za antidoping Crne Gore dostavila je nacrt izmijenjenih antidoping pravila, koji je u skladu sa Svjetskim antidoping kodeksa, kao i jasan kalendar predviđenh aktivnosti za usvajanje tih pravila.\nNa osnovu toga, preporučeno je da naša zemlja bude stavljena na listu za nadzor i dat joj je rok od četiri mjeseca.\nBegović je u izjavi za Portal RTCG kazao da je zbog sprovedenih neophodnih promjena u vezi sa zakonom o sportu dat rok od četiri mjeseca da naša država instituciionano uredi tu oblast.\n„Jučerašnja informacija koja je stigla iz Svjetske antidoping agencije predstavlja plod diplomatskih napora koji su vođeni proteklih pet nedjelja. U saradnji sa ekspertima WADA pripremljen je Predlog izmjena i dopuna Zakona o sportu koji je juče, tokom 44. sjednice Vlade Crne Gore i usvojen. Sada je na redu Skupština Crne Gore da po ubrzanoj proceduri usvoji predlog u cjelosti i otkloni sve rizike od daljih posljedica. Neophodno je da svi politički akteri razumiju ozbiljnost situacije i neophodnost da podrže reformske zahvate Uprave za sport i mlade“, kazao nam je Begović, koji učestvovao na konferenciji sjedištu UNESCO-a u Parizu, od 26. do 28. oktobra, u kojoj je učešće uzelo 195 država potpisnica Konvencije protiv dopinga u sportu.\nBegović je mna konferenciji potvrdio spremnost Crne Gore za punu primjenu međunarodno obavezujućih standarda u oblasti borbe protiv dopinga u sportu.\nOn je, na marginima konferencije, održao niz bilateralnih sastanaka sa ciljem upoznavanja međunarodnih partnera o daljim koracima u pravcu uspostavljanja nezavisne i profesionalne komisije, ali i aktivnostima na promociji koncepta čistog sporta u Crnoj Gori.\n„Navedeno je da je Predlog zakona o izmjenama i dopunama Zakona o sportu usvojen tokom 44. sjednice Vlade Crne Gore, pa je važno i da ga Skupština Crne Gore usvoji u što skorijem vremenskom roku, kako bi se otpočelo sa procesom otklanjanja svih sistemskih nedostataka“, istakao je Begović.\nOn je kazao da Uprava za sport i mlade već od ponedjeljka nastavlja sa međunarodnim aktivnostima kako bi se obezbijedila neophodna tehnička i ekspertska podrška uspostavljanju nezavisnog, profesionalnog i održivog sistema za borbu protiv dopinga u sportu.\n,,Želimo da još jednom istaknemo da je intenzivnom diplomatskom aktivnošću Crna Gora izbjegla ozbiljnije posljedice, uključujući suspenziju, ali je u okviru od četiri mjeseca neophodno uraditi reformske zahvate”, istakao je Begović.\nNa konferenciji u Parizu, kako je dodao, ukazali su da se od Crne Gore očekuje da uspostavi odgovarajući sistem za borbu protiv dopinga, ali i da aktivno učestvuje u međunarodnim forumima i radu ekspertskih tijela.


Postignut dogovor o implementaciji sporazuma o bržem prelasku granica | Biznis.rs\n4.11.2021 15:01 Autor: Vladimir Jokanović 0\nLideri regionalne inicijative „Open Balkan“ iz Albanije, Severne Makedonije i Srbije dogovorili su se u četvrtak u Beogradu da formiraju implementacioni savet, koji će...\nLideri regionalne inicijative „Open Balkan“ iz Albanije, Severne Makedonije i Srbije dogovorili su se u četvrtak u Beogradu da formiraju implementacioni savet, koji će u narednih sedam do 10 dana održati sastanke sa predstavnicima carina, agencija i fitosanitarnih inspekcija, kako bi analizirali efikasnost slobodnog protoka roba.\nTo je potvrdio predsednik Srbije Aleksandar Vučić, nakon sastanka sa premijerom Albanije Edijem Ramom i zamenikom predsednika makedonske vlade Nikolom Dimitrovom. „Otvoreni Balkan smatramo izuzetnom inicijativom, ona nije napravljena zbog političara, već zbog ljudi koji žive i u Subotici, Velesu, Sarandi, svakom od naših gradova i sela“, rekao je Vučić, na konferenciji za novinare.\nOn je naveo da prilikom uvoza voća i povrća iz Severne Makedonije kamioni moraju da čekaju 24 do 30 sati, iako je sve detaljno uređeno sporazumima sa Severnom Makedonijom. „Zato sada ide kompletna kontrola, ima da rade i subotom i nedeljom, svi, jer nam od toga zavisi kakva će biti naša ekonomija, hoćemo li napraviti najbolje rezultate za privredu“, rekao je Vučić.\nEdi Rama izjavio je da će na narednom sastanku u okviru inicijative „Otvoreni Balkan“ u Tirani, koji će biti održan u decembru, svi dogovori biti pretvoreni u „konkretne rezultate“. On je istakao da je Srbija napravila veliki iskorak u privlačenju direktnih stranih ulaganja. Rama je rekao da su u inicijative „Otvoreni Balkan“ u fokusu privrednici, poljoprivrednici, distributeri, radnici, studenti i akademski građanima, kao i konkretni korisnici.\nRama je rekao da su učesnici sastanka u Beogradu zauzeli zajednički stav prema EU, ali da treba razumeti i da EU ima i svoje probleme. On je istakao da Brisel blokira Albaniju i Severnu Makedoniju u evropskim integracijama i dodao da je danas poručeno da se ne odustaje od izgradnje tri zemlje prema standardima EU. Rama je naveo da je u prvih osam meseci ove godine broj turista iz Srbije u Albaniju porastao za 63 odsto, a iz Severne Makedonije za 22 odsto.\nNikola Dimitrov izjavio je da je regionalna saradnja pravi, mudar i evropski izbor, kao i da bi ukidanje trgovinskih prepreka donelo ogromne benefite građanima regiona, poručujući da je „Otvoreni Balkan“ inicijativa koja vodi daljem razvoju ovog prostora. On je poručio da je jedina održiva, dugoročna vizija za stabilan pobednički Balkan, ona u kojoj su granice od manjeg značaja ili čak nemaju značaj. „To je vizija za razvoj Balkana, u okviru ove inicijative, to je veliki korak napred ka postizanju evropske vizije Balkana bez granica“, rekao je Dimitrov.\nPrivrednici iz Srbije, Severne Makedonije i Albanije saglasni su u oceni da inicijativa „Otvoreni Balkan“ pruža velike benefite privrednim komorama tri zemlje, ali i pojedinačno kompanijama i privrednicima. Marko Milanković menadžer korporativnih komunikacija Nelt grupe rekao je da ta kompanija od početka podržava inicijativu „Otvoreni Balkan“, prenosi Tanjug.\nPrivrednik iz Severne Makedonije iz kompanije Makprogres Vincinni Vinica, koja se bavi proizvodnjom prehrambenih proizvoda, Gligor Cvetanov istakao je da privrednici imaju velike benefite od inicijative „Otvoreni Balkan“. „Razgovarali smo da se realno otvori Balkan, da realno rešimo problem privredi i ljudima i to tako što ćemo eliminisati sve carinske barijere, analize, sve nepotrebne administrativne procedure, kako bi trgovina išla što brže, jeftinije i kako bi bila što konkurentnija na tržištu“, naveo je Cvetanov.\nAlbanski privrednik Besnik Leskaj, iz kompanije Abkons, smatra da je inicijativa Otvoreni Balkan odlična kako za članove privrednih komora tri zemlje, tako i za vlade tih zemalja. „Tako ćemo kreirati kompetentnije tržište, veće tržište za zapošljavanje što će nam pomoći da zadržimo naše ljude u regionu“, ocenio je Leskaj.\nLideri Albanije, Severne Makedonije i Srbije potpisali su u julu na regionalnom ekonomskom forumu u Skoplju tri memoranduma i promovisali novi naziv slobodnog prelaska državnih granica – Open Balkan, umesto dotadašnjeg Mini Šengen.\nALBANIJA ALEKSANDAR VUČIĆ CARINE EU GRANICE SEVERNA MAKEDONIJA SRBIJA ZAPADNI BALKAN\nPOMAK U PREGOVORIMA O BREXITU Postignut dogovor oko irske granice\nRadnici kompanije Deere odbili šestogodišnji ugovor\nDOGOVOR HRVATSKE I SLOVENIJE O TURIZMU Otvaraju granice u maju\nPREGOVORI O BREXITU NA VRHUNCU Uzak put za dogovor, prava na ribolov i dalje sporna


Baazov Privremeno Napušta Amayino Kormilo | PokerNews\nBaš u trenutku kada se činilo da će David Baazov uspeti da preuzme kompletno vlasništvo nad Amayom, Kanađanin je optužen za trgovinu poverljivim informacijama zbog čega će svoj ugled morati da brani pred sudom. Usled ovakvog sleda događaja Baazov je primoran da napusti rukovodeću funkciju i uzde najveće gejming kompanije prepusti svojim zamenicima!\nZvanično, Baazov se nije povukao sa položaja izvršnog direktora i predsednika uprave, već je (zvanično) otišao na duži odmor. Sada već bivši prvi čovek Amaye tvrdi da je to njegova samostalna odluka i da još uvek ne može da kaže kada će se ponovo vratiti na stari položaj.\n"Kao i obično uvek na prvo mesto stavljam interese Amaye i njenih akcionara. Zbog nedavnih dešavanja odlučio sam da se na određeno vreme povučem sa rukovodećeg mesta i na taj način da ih zaštitim od medijskog pritiska. Ovim potezom ću najpre pomoći Amayi, a istovremeno i svu pažnju usmeriti na odbranu sopstvenog ugleda." – David Baazov\nOvaj njegov potez je pozdravio menadžment preduzeća čime je Baazov dobio bitnu podršku uz potvrdu da isključivo od njega zavisi kada će ponovo da preuzme svoje stare nadležnosti.\nNjegove obaveze će privremeno obavljati Divyesh Gandhia, dok će funkciju izvršnog direktora na nekoliko meseci preuzeti Rafi Ashkenazi. Baazov će, i pored svega, zadržati svoje mesto u upravnom odboru preduzeća.


ŠAROVIĆ: SDS protiv poziva na tenzije i haos, nećemo učestvovati u timu za pregovore sa FBiH | Banjaluka.net\nŠAROVIĆ: SDS protiv poziva na tenzije i haos, nećemo učestvovati u timu za pregovore sa FBiH\nPriča je mirno razdruživanje, a to je uvijeno u oblandu razgovori o budućnosti BiH. To je poziv na tenzije i haos, rekao je Šarović novinarima nakon sjednice Predsjedništva SDS-a u Banjaluci.\n“Dvostruki aršini kada je u pitanju NATO”\nZbog čega se od Milorada Dodika, koji je govorio da će istog trenutka kada se pojave američki vojnici na Manjači, izvesti na protest 30 hiljada ljudi, sada, kada se to dešava, ne može čuti ni riječ, upitao je Mirko Šarović, predsjednik SDS.\nOn ističe da je sada potpuno jasno da Dodik ispunjava agendu iz ANP, odnosno dokumenta „Program reformi“, koji je donesen u oblasti odbrane, a koji BiH vodi u NATO.\n– Kada je u Savjetu ministara bio SDS onda je Dodik optuživao druge za izdaju, a sada kada je on predsjedavajući Predsjedništva BiH vidimo da o tome ne izgovara nijednu riječ – kazao je Šarović.\nOn je nakon sjednice Predsjedništva SDS rekao da je SDS počeo rad na ključnom dokumentu koji će biti pogled i vizija stranke za budućnost kada je u pitanju RS i BiH.